
Unitáriusok a közművelődés szolgálatában. 


Minden vallásos gondolkozásnak, minden szellemi iránynak 
csak úgy van létjogosultsága, ha tud valamit tenni az emberiség 
.  haladásáért. 

Midőn az unitárius gondolkozás ilyen irányú munkájára szán- 
dékozunk reáirányítani a figyelmet, az a meggyőződés vezet, hogy 
. —— szerény próbálkozásunk nem lesz hiábavaló az unitárius öntudat 

erősítése szempontjából. 
28 Kétségtelen, hogy lelki világunk össze van nőve az ünitáriz- 
. mus történetével, céljaival és lehető reményeivel. Hatása alatt állunk 
a jobb jövő biztatásainak s azoknak a kilátásoknak, melyekre a 
szellemi szabadság útat nyít. A lelki felvilágosodás erejére támasz- 
kodva, bizunk a vallásos gondolkozás haladásában és fokozatos 
térhódításában. Ismerjük a mult küzdelmeit és azt az óriási erő- 
feszítést, melyet a tisztult vallásos gondolkozás védelmében hitünk 
elődei kifejtettek, az önmegtagadást és áldozatot, melyet az eszme 
fennmaradásáért hoztak. Látjuk a féltékenységig menő magatartást, 
melyet még ma is az unitárizmussal szemben annyian mutatnak. 
De legyen bármilyen még ma is az emberiség nagyobb töme- 
gének a hitbeli felfogása; épüljön mesterséges magyarázatokon 
vagy érvényesüljön misztikus elem hatása benne az élet világossága 
helyett, — az igazság erejében és fokozatos győzelmében . vetett 
hit bízni tanit. Egy hihetetlenül küzdelmes mult megvívott harcaiból 
csak biztató jövő bontakozhatik ki. Mert a szellemi élet törvényei 
mind jobban igazolják, mit nagy mártir-püspökünk, Dávid Ferenc 
mondott, hogy ,az igazságot útjában semmi fel nem tartóztathatja" . 
Az igazság él és halad a maga útján, míg: egyszer győzni fog. 
— — Az unitáriízmus lényegéhez tartozik a tisztább igazság foly- 
tonos kutatása, megismerése s továbbmívelése. Annak . az igaz- 
ságnak, melyet az örökös jelen ismeretei megengednek, mely a 
fejlődő élet kivánalmaival összhangban van; mely többről-többre 

vágyik s fokról-fokra halad, de megálláshoz soha nem jut, nyugvó 
pontot nem ér. 

Az unitárius gondolkozásnak ez az igazság után való vágy a 
legjellegzetesebb vonása. Segítő erő ez a fölfedezésekben; munkás 
szellem azok hasznosításában; úttörő az eszmék tisztulásában s a 
szellemi élet továbbvitelében. De éppen azért, mert úttörő, egészen 
természetes, hogy ritkán láthat nagy tömegeket maga mellett. 
A XVI-ik század néhány esztendeig tartó aranykorszaka után, amikor 
Erdély magyarságának tekintélyes része unitárius volt a nép minden 
rétegében, századokon át hatalmi elnyomás és üldözés volt elődeink 
keserű kenyere. Hosszú időn keresztül tehát a felekezeti szűk- 
keblüség mellett a politikai zavaros helyzet is akadályozta az uni- 
tárizmus megerősödését és teljesebb kifejlődését. Különben is a 
történelem azt tanítja, hogy a sokaság szivesen adózik elismeréssel 
az igazság bajnokainak, de maga a megtalálás munkájában ritkán 
vesz részt. Sőt akárhányszor érthetetlen tartózkodással viseltetik a 
tisztán látott igazsággal szemben. Ha él is a haladás vágya 
sokaknak a lelkében, de a bizonyságtevés inkább csak kiváltságos 
emberek tulajdona, kiknek sokszor egy egész világ régies gondol: 
kozásával kell szembenézniök vagy éppen életet áldozniok az esz- 
méért. Mert a nagy tömegben a megszokott helyzethez való ragasz- 
kodás rendesen erősebb a lelki fejlődés öntudatos vágyánál. Ezért 
van, hogy egy-egy kiváló tehetség szellemi munkáját az élet sok- 
szor csak századok mulva méltányolja. 

Ilyen az unitárizmus úttörő munkája is. 

Ma már minden valamirevaló ember tudja, hogy az unitáriz- 
mus egykorú a kereszténységgel. Ha a nép ajkán neve nem volt 
s e hitfelfogás egyházilag testet nem is öltött, de az unitárius szel- 
lemű gondolkodás tisztító ereje a lelki világban eleitől fogva dol- 
gozott. Egyházi szervezet hiányában olyan alapra nem támaszkod- 
hatott, mely lehetővé tette volna, hogy a szervezettség erejével 
lépjen föl a világban, amire különben még a lehetőség is hiányzott 
a kereszténység kialakulása idején. De a kereszténységbe becsúszott 
téveszmékkel s a pogányságra emlékeztető tanításokkal szemben, — 
Jézus tiszta eszméi védelmében, számtalanszor emelte fel tiltakozó 
szavát. Ez a Vallásos szellem nemcsak akkor éreztette hatalmát, 
amikor a kereszténység kezdetleges fejlődésében, a Philo bölcse- 
letének és a Logos-tannak hatása alatt, az evangelium tiszta 
tanításait a pogány gondolkozás eszméivel kezdték helyettesíteni, 
hanem később is mindig, amikor a kereszténységbe olyan tanokat 

magyaráztak bele, melyek a Jézus felfogásától egészen távol 
állottak. 

. A Jézus istenitésére irányuló erőszakos törekvésekkel szemben" 
ez az irányzat képviselte azt a ma már mindinkább erősödő tisz- 
tult felfogást, mely a szentháromsággal szemben az Isten egységét 
olyan kitartóan védte. Az őskereszténység tisztább gondolkozású. 
legkiválóbb egyházi atyáinak : Clementiusnak, Polykarpusnak, Ire- 
naeusnak, Tertullianusnak, Origenesnek, Lactantiusnak s másoknak 
koruk vallásos tévelygéseivel való szembehelyezkedése: e gondol- 
kozás önkénytelen fölébredésének természetes következménye. Egy 
Samosatai Pálnak a felfogása, mely szerint Jézusban az emberben 
munkáló ,isteni értelem" fejlődött ki nagyobb mértékben; egy 
Ariusnak az egylényegüség és Istennel való azonosság elleni ke- 
mény harca ; általában a hitviták hosszú sorozata s az azok nyo- 
mán támadt vallásos irányok munkája: mind annak a lelki elége- 
detlenségnek a nyilvánulása, mely a téves törekvésekkel szemben 
az egyházban időről-időre megújult. A jézusi hit tisztaságának a 
megtartására vagy vissSzaállítására irányuló minden lépés annak 
a szellemnek az eredménye, melynek a történelem később , unitárius " 
nevet adott. : 

Ezt a szellemet a régi keresztény egyházban uralkodó s mind 
hatalmasabbá váló erőszak, hatalmi vágy és kiméletlen üldözés 
hosszú századokon át elfojtotta vagy tehetetlenségre kényszerítette. 
Ha valamilyen formában jelentkezni mert, akár emberi élet árán is 
— s mennyi áldozatot kívánt! —, elnyomta. Azonban meg nem 
semmisithette. A benne rejlő erőnél fogva időről-időre új életre kelt 
s az emberi haladás érdekében további munkára indult. Többszöri 
sikertelen próbálkozás után, végre a XVI. század egyházi és vallá- 
sos reformációjában olyan erővel rázta meg a haladásra vágyó 
emberiség lelkiismeretét, hogy előretörésének már semmiféle hata- 
lom ellene nem állhatott. A hitújításra megért elégedetlen lelkek a 
felszabadult hiteszme szabadabb megnyilatkozását úgy szívták ma- 
gukba, mint a természet hosszú szárazság -után az áldó esőt. 

A reformációval az emberiség szellemi élete vallási . tekintet- 
ben forduló ponthoz jutott. A szabadgondolkozás érvényesülése, 
a hitszabadság előtt megnyilt a messzevivő út. Sajnos, a refor- 
máció zászlóbontói egész munkát nem végeztek. A hitjavítás útján 
inkább csak Pál apostolig mentek vissza és nem Jézusig. Ezért 
van, hogy, bár rövid idő alatt nagyobb tömegekre támaszkodtak, 
a Jézus tanításait eredeti tisztaságban az emberiségnek vissza nem 

adhatták. E feladatnak a teljesítése az unitárius irányzatnak jutott 
osztályrészül, mely szervezetében is kifejlődve, a kereszténység 
valódi alapjait újból lerakta s a hitszabadságot teljes jogaihoz 
juttatta. 

Az unitárizmus a félúton megállott reformációt olyan magas- 
latra emelte, ahol a hit a tudománnyal, a szellem végtelen ereje a 

szabadabb szellemű hitirányzatok csak törtek, de eljutni nem tud- 
tak, mert mindenkori nekilendülésükben az uniárizmusba ütköztek 
s a hagyományos történeti alap megmentése visszakanyarodásra 
kényszerítette. Erejük jórészét nem egyszer fordították arra, hogy 
a tisztult vallás érvényesülése elé akadályokat gördítsenek s köve- 
tőinek szenvedéseket okozzanak még azok is, akik a hit- és lelki- 
ismereti szabadság fiainak vallják magukat. 

Messze vezetne az okoknak felsorolása, melyekkel a katholi- 
cízmus hatalmi törekvései mellett a protestántizmus orthodox irány- 
zatai az unitárizmus haladását, fejlődését és győzelmes megerősö- 
dése teljességét akadályozták. Most csupán annak megállapítására 
szorítkozunk, hogy a reformáció előtt és után a szabad hitfejlődés 
zászlóját az unitárius szellem tartotta és tartja kezében. 

Ennek az örökké munkában levő szellémnek kétségtelenül 
nagy befolyása volt nemcsak arra, hogy a szabad vizsgálódásnak 
pl. a bibliára alkalmazása által sok homályos hitbeli kérdés tisztá- 
zódhatott, hanem arra is, hogy a szabad vizsgálódásnak a tudo- 
mány minden ágában érvényre jutása által az emberiség az általá- 
nos fejlődés útján messze előhaladhatott. 

Az általános jellegű s a mívelődést fagy lépésekkel elébb- 
vivő feljedezések közül nem egy — unitárius embernek a nevéhez 
fűződik. Az irodalomban és tudományban, költészetben és filozofiá- 
ban, politikában és emberbaráti intézmények létrehozásában, a kü- 
lönböző népek között, az unitárius emberek. nemcsak nem hiányoz- 
tak, hanem akárhányszor kezdeményező és vezető szerepet töltöt- 
tek be. A vérkeringés felfedezése pl. Servét Mihálynak, az unitárius 
hitfelfogásáért mártirhalált szenvedett, híres, spanyol orvos és hit- 
tudós nevéhez fűződik. Priestley, az oxigén felfedezője, szintén uni- 
tárius volt. Locke János, a híres bölcsész, Newton Izsák, a nehéz- 
kedés törvényének a felfedezője, Martineau Jakab, korának legna- 
gyobb filozofusa, nálunk Brassai Sámuel, a nagy polihisztor unitá- 
riusok voltak. Darwin és Carlyle s Anglia legnagyobb szellemei 
közül sokan; Washington és Franklin Benjámin s Amerika leg- 

jobbjai közül számosan az unitárius hitfelfogás alapján állottak. 


. S a férfiak és nők közül még igen sokat lehetne felsorolni, kik 


koruk számottevő vagy éppen vezető szellemei voltak s az unitárius 
hitfelfogást vallották vagy gondolkozásuk azzal teljesen egyezett. 

Egy angol lelkész, Fr. Allen, nem is olyan régen megjelent 
. kis münkájában, nem. kis önbizalommal jegyzi meg, hogy azoknak 
a vallásos énekeknek, melyeket a különböző felekezetű templomok- 
ban több-kevesebb változtatással legtöbbet és legszivesebben éne- 
kelnek, a szerzői nagyrészben unitáriusok. Abban a legkiválóbb 
tudósokból álló bizottságban pedig, mely a mult században a bib- 
liai iratok revizióját végrehajtotta, az unitáriusok nem utolsó helyet 
foglaltak el. Amerikában az utolsó száz év történetében a legismer- 
tebb államférfiak, tudósok, költők, teológusok és jóltevők között az 
unitáriusok egész sora található. Wendte Károly, az amerikai uni- 
tárius társulat egykori titkára, egyik kisebb tanulmányában szám- 
szerint is kimutatta, hogy az utóbbi század leforgása alatt az egy- 
ház életében, a társadalmi alakulatokban, a tudomány mezején, az 
igazságszolgáltatásban, a politikában milyen sok unitárius  ember- 
nek jutott vezető szerep, kik közül többen elnöki tisztet töltöttek 
be az Egyesült-Államokban. Ki ne ismerné pl. Channing Ellery 
Vilmosnak a nevét, kiről Bunsen, a világhírű tudós azt mondotta, 
hogy ő ,a jövő keresztény öntudatának a prófétája." Parker Tiva- 
dart , az amerikai szószék Jupiterének" tekintették. Az első nagyobb- 
szabású jóltevő emberbaráti intézmény szervezője Amerikában az 
unitárius vallású Tuckermann József volt. Unitáriusok voltak Bryant, 
Longfellow, Lowell, Holmes stb., kik Amerika legnagyobb költői 
között foglalnak helyet. A jelenkor kiváló embereit nem említve ; 
a japáni és indiai unitárius szellemű mozgalmakról nem beszélve ; 
az unitárizmus Prágában erősödő, egészen újkeletű tevékenységéről 
és térhódításáról bővebben nem szólva ; csupán a multra s a fen- 
nebb futólag említett adatokra támaszkodva, bizonyára jogosan 
mondhatjuk, hogy az unitárius szellem és gondolkozás az egyete- 
mes emberiség szellemi haladásáért tett valamit ! 

De megállapíthatjuk ezt nemcsak a nagyvilág szellemi életé- 
vel kapcsolatban, hanem saját fajunk történetére. és szellemi hala- 
dására gondolva is. A magyar protestántizmus történetében, a ma- 
gyar irodalom és tudomány míivelésében, a magyar nemzeti eszme 
fejlesztésében és jóltevők sorában szintén igen sokan voltak, akik 
halhatatlanságot biztosítottak a maguk számára. A XVI. század 
vallásos reformációját a Dávid Ferenc csodálatosan tisztult szelleme, 

hitbeli felfogása és nagy erkölcsi bátorsága, vitatkozó ereje, tudása 
és ékesszólása tökéletesítette és emelte arra a magaslatra, hova az 
emberiség a vallásos fejlődés útján aránylag még ma is csekély 
számban jutott el. Fennmaradt beszédei, vilatkozó művei a régi 
magyar irodalom értékes darabjai, melyeket csak az uióbbi időben 
kezd méltányolni a magyar irodalomtörténet, de hosszú időn át, 
talán szándékosan, alig vett észre. 

A hit- és lelkiismereti szabadságot Erdély felvilágosult gon- 
dolkozású fejedelme, az unitárius vallású /ános Zsigmond biztosí- 
totta, megelőzve ebben az egész világot. Enyedi György püspök 
szónoki erejével és tudományos készültségével bámulatba ejtette 
korát. Hogy egyénisége és szellemi alkotásai kevéssé ismertek, úgy- 
lehet nemcsak azért van, mert a XVII. század eleje egyháztörténe- 
tileg korunktól messze esik, hanem nagy. része van ebben annak, 
hogy ő is unitárius volt. Szentábrahámi Mihály püspök imádságos 
könyve ma is használatban van, ,Summa universae theologiae 
cristianae secundum unitarios" (A keresztény hittudomány összege) 
c. nagy munkája pedig szinte páratlan egyházi irodalmi emlék a 
XVIII. század közepe tájáról, mely nemcsak a maga korában kel- 
tett feltűnést, hanem kiválóan értékes voltát egyházunk azzal is 
elismerte, bogy az újabb időben nagy költséggel I-tinról magyarra 
fordíttatta s így mindenki számára hozzáférhetővé tette. Bogáthi 
zsoltárköltészetét, Aranyosrákosi Székely Sándor püspök epikai kez- 
deményezését és Vörösmartyra gyakorolt buzdító hatását, Kriza 


János püspök liráját és népköltészeti  megbecsülhetetlen tevékeny- — 


ségét immár a magyar irodalomtörténet is őrzi és hirdeti. Bölöni 
Farkas Sándor nemcsak az által hagyott szép nevet maga után, 
hogy a nemzeti eszme erősítésében és a magyar szinészet fejlesz- 
tésében nagy lelkesedéssel résztvett, hanem mint első magyar ame- 
rikai utazó tapasztalatainak és benyomásainak könyvalakban való 
megörökitésével olyan szolgálatot tett a magyar ügynek, hogy a 
magyar társadalmi élet újjászervezői között méltán foglal helyet. 
Simén Domokos önállóságra törekvő s az unitárizmust tisztán 
kifejező tudományos teológiája az újabb időben mind több mél- 
tatóra talál. A már említett, Dr.. Brassai Sámuel irodalmi és tudo- 
mányos müködése, paedagogiai érdemei és polihisztori nagysága az 
unitárius egyháznak és Erdély magyarságának egyaránt büszke 
dicsősége. Jakab Elek nemcsak mint unitárius történetíró, hanem 
mint országos nevű történettudós foglal helyet a levéltári kutatók 
és történetírók között, valamint Köváry László, Erdély történetirója. 

A Kénosi Tőzsér János és Uzoni Fosztó István unitáfius történetirása 
mellett a Benczédi Gergely és Kanyaró Ferenc egyháztörténeti bu- 
várlata, illétve történetkritikai működése az új idők közelebbről 
" ismert megbecsülhetetlen emlékei. Kovács János angol lelkesedése 
és összeköttetései s ezáltal nemzetének tett nagy szolgálata, Dr. 

Bedő Albert tudományos erdészeti müködése és államférfiui komoly- 
sága, Dr. Barabás Ábel irodalmi és irodalomtörténeti termékeny- 
sége, Kozma: Ferenc elmélyedő paedágogiája, Dr. Nyiredy Géza 
nemes emberi vonása s matadandó gyógyszerészeti érdemei, Sáridor 
János jellemformáló ereje és nevelői munkássága, Fekete Gábor, 
Dr. Székely Ferenc, Ürmössy Gyula, Dr. Költő Gábor jogászi 
kiválósága és közéleti nagysága, Derzsi Károly és Péterfi Dénes 
egyházi irói mélysége és klasszicitása s filozófiai emelkedettsége, 
Ferencz József egyházkormányzói nagysága és történelmi egyénisége 
stb. stb., nemcsak az unitárius egyházra hintett fényt, hanem mun- 
kásságuk társadalmi, nemzeti és általános emberi szempontból is 
messzemenő elismerést érdemel. 

Ha az unitárius szellemi élet képviselőinek e nagyon hézagos 
sora mellé odaállítjuk — hogy. a legrégebbieket ne is említsük — 
pl. Petrichevich-Horváth Ferenc kulturáért lángoló lelkét, Kaáli Nagy 
Elek tekintélyét, Báró id. Dániel Gábor tevékeny szellemét és állam- 
férfiui bölcsességét, Báró Orbán Balázs páratlan önzetlenségét és 
fajáért égő határtalan lelkesedését, Báró Petrichevich-Horváth Kálmán 
áldozatkész puritánságát; ha felujítjuk az. áldozatkészség hőseinek : 
Zsuki Lászlónak, Augusztinovich Pálnak, Berde Mózesnek, Kelemen 
Benőnek, Kovács Dénesnek, Derzsi Jánosnak, Jobbágy Andrásnak 
stb. stb. a nevét, kiknek önfeláldozó törekvését és örökre imeg- 
becsült emlékét a változott idők pusztitó szelleme sem tudta bennünk 
elhomályosítani, — olyan képet rajzolunk magunk elé, melyre reá- 
tekintve, a megelégedés és méltó büszkeség érzetével mondhatjuk 
el, hogy az unitárius szellem és gondolkozás, az unitárius áldozat- 
készség és tevékenység kivette a maga részét, az emberiség elő- 
. haladásáért, a szellemi felvilágosodásért s a kultúra magasabbra 
. emeléséért folytatott nagy munkában. 

— — Az unitárius szellem müködésének- és hatásának az áttekintése 
buzdítson arra, hogy . fokozott erővel álljunk az unitárius gondol- 
kozás szolgálatába. Ne feledjük egy pillanatra sem, hogy az uni- 
tárius gondolkozás már századokkal ezelőtt megmutatta hatalmát 
Erdély földjén s Magyarország különböző tájain is elszórta magvait. 
Hódított lengyel földön. Tovább terjedt Anglia és Amerika fel- 

Unitáriusok a közművelődés 


győzni fog ! : 3 
Az unitárius gondolkozásnak volt szerepe a multban, van 


hivatása a jelenben, kell legyen jövője az emberiség szellemi 
fejlődésében. : 


Kovács Lajos. . 

A vallásos érzés három irányban keres kiélégülést: értelmi, 
erkölcsi és esztétikai irányban. Onnan van ez, hogy a vallás 
az ember egész szellemi lényéből keletkezik .s projiciálódva 


. belőle a világegyetembe, újra visszatér oda s ráborul a lélekre, 


annak minden tevékenységére. Ezért van, hogy a vallásos ember 
gondolkozása, cselekvési módja, vágyai mind át vannak itatva ez 
érzéssel. A legkezdetlegesebb, primitiv vallásoktól föl a legmaga- 
sabb fokon levőkig e hármas kielégülési törekvést minden vallás- 
ban kinyomozhatjuk. : ; 

Nem minden vallásban s nem is minden egyénben jut egy- 
forma szerep mindenik iránynak. Egyik vagy másik előtérbe léphet 
annyira, hogy a többi veszít jelentőségéből; de csak veszít, egészen 
sohasem szorul ki. Azonban teljes vallásos megnyugvás csak akkor 
áll elő, ha a vallásos érzés értelmi, etikai és esztétikai irányban az 
egyén vagy egyének fejlettségi fokához mért kielégülést nyert. Ha 
megtörténik, hogy bármilyen okból valamely irányban nem találja 
meg a kielégülést a vallásos érzés, azonnal előáll a lélekben bizo- 
nyos fokú nyugtalanság, mely vagy egyházi kilépéshez, vagy vallá- 
sos elfásultsághoz, közönyhöz vezet. A vallásos reformációknak, 
régi vallások elavulásának, újak keletkezésének oka is részben ide 
vezethető vissza. 

Rendesen az esztétikai kielégülésnek túlságosan előtérbe nyo- 
. mulása szokott bizonyos idő elteltével bekövetkezni a már kialakult 
vallásokban, ami a liturgiának bonyodalmassá, reprezentátiv jelle- 
güvé tevésében, a képzőművészetek túlságos igénybevételében, a 
dogmatika irrácionális miszticizmusában, az erkölcsi élet ellazulá- 
sában jelentkezik. Visszahatásként az etikai kielégülésre törekvés 
szigorúsága, az értelem tisztító munkája lép föl. E jelenséget látjuk 
a kereszténység fellépésében s diadalában a római birodalom val- 
lásaival szemben, melyek nagy erkölcsi lazaságot, az akkori filozó- 
fiai műveltséggel szemben kevés rácionálizmust, de mitologiáik tar- 

kaságában, templomaik, szobraik s talán festményeik gazdag szép- 
ségében magas művészi fejlettséget mutatnak. A puritán keresztény- 
ség, mely eredeti formájában nem egyéb, mint reformált judaizmus, 
épen e művészi fejlettségben látta szimbolizálva a pogányságot s 
ezért fordult a gyönyörű templomok, szobrok ellen, mihelyt valahol 
a pogányság fölé kerekedhetett. 


.rer 


A reákciónak be kellett következni a protestáns egyházak 
kebelében is. A vallásos lelkeknek meg kellett érezniök, hogy az 
értelmi és etikai érzéknek vallásos téren való kielégítése még nem 
ad teljes vallásos megnyugvást. És tényleg azt látjuk, hogy a re- 
formáció nagy viharainak elcsöndesülése után, mikor a lelkek in- 
kább magukba mélyedhettek s csöndes szemlélődésnek inkább át- 
adhatták magukat, a protestáns egyházakban időnként ideges nyug- 
talanság lépett föl valami hiányérzet öntudatlan kifejezéséként. E 
nyugtalanság, ez elégedetlenség a protestántizmus határain belül 
újabb apró szekták keletkezését, pietisztikus irányzatok létrejövését 
eredményezte. A hiányérzet oka azonban csak a legutóbbi évtize- 

dekben kezdett tudatossá lenni s kezdették észrevenni maguk a 
protestánsok is, mily kevés művészet van egyházi, vallásos életük- 
ben. Ennek következménye a nyugati protestáns országokban az 
egyházi zene nagyobb mértékű felkarolása és . ápolása lett, ami 
nálunk is érezteti hatását annyiban, hogy a hazai protestáns egy- 
házak is templomi énekes könyvüket reformálni, éneklésüket, éne- 
keiket művésziesebbé, dallamosabbá tenni törekedtek. Hogy épen 
a zenében kezdődik a művészeti hiányérzet fokozottabb" kielégíté- 
sére törekvés és nem pl. képzőművészeti téren, annak oka abban 
keresendő, hogy a költészetet nem számítva, legközvetlenebbül ható 
művészet a zene. 

A protestántizmus épen rácionálisztikusabb jellege és egy- 
. szerűségre törekvése miatt nem engedhet oly nagy szerepet a 
művészeteknek, mint pl. a katolicizmus, melynél az értelmi téren 
való dogmai kötöttséget a művészeteknek mondhatni túltengő föl- 
karolása és alkalmazása kell, hogy jóvá tegye és mintegy szükség- 
szerűen feledtesse. De a protestántizmus is föltétlenül nagyobb sze- 
rephez kell, hogy juttassa a művészeteket egyházi és vallásos 
, életében, még pedig aszerint, hogy milyen dogmatikai formákban 
fejti ki saját vallásos érzületét. Nem egyforma tehát az a szerep, 
"melyet a lutherizmus, kálvinizmus és unitárizmus megengedhetnek 
egyházi és vallásos téren. 

A művészeteknek az unitárius vallásos életben való szerepét 
és határát az unitárius hittani felfogás és etikai törekvés határozza 
meg. Épen ezért a művészetek különböző ágai közül az unitárius 
vallásos életben nem mideniknek jut szerep. Vallásos életünkből 
kiesik a festészet és szobrászat, tehát a képzőművészetből csak az 
építészet és a szolgálatában álló iparművészet jöhet tekintetbe. Ezzel 
szemben a hangzó művészet mindkét faját: a költészetet és zenét 
fokozott mértékben kell igénybe vennünk. 

Az ember élete megállapított sarkigazságok szabályozó erejé- 
nek hatalma alatt halad bizonyos cél felé, de az egymás után 
következő cselekedetek rugóit sokkal többször szolgáltatja az érzel- 
mek ide-oda hullámzása, mint a lélek értelmi tevékenységébe raj- 
zolódó igazságok, logikus megállapítások belső képe. Tehát alap- 
jában véve valakit valamely tett elkövetésére rábirni annyi, mint 
oly érzelmeket kelteni fel benne, melyek akaratát annak a csele- 
kedetnek irányvonalába indítják. Hogy az érzelemkeltésben és az 
akarat elhatározásában milyen szerepe vad a szóló művészetnek, 
nevezetesen a zenének és a lírai költészetnek, azt a tapasztalat, 


ESZO B ze 


"6 vez he 


A művészetek szerepe az unitárius vallásos életben. 


a lélektani megfigyelés eléggé igazolja. Világos ennélfogva, hogy i 


? 8 . 


a vallásos életben a szóló művészet, vagy másképen a hangzó 


művészet az etikai érzésnek adja meg az esztétikai színt, ragyogást. 


Unitárius vallásos életünkben hittani felfogásunknak kell, hogy ; 


szimbóluma legyen mindaz, amit a művészet terén alkotunk. És 
hittani felfogásunknak megfelelően egyszerű, de azért mégis mély- 


séges, világos és könnyen megérthető szépség kísérje a szim- ; 


bolizálást. 

Vallásos életünk irányító központja a templom. Itt fejeződnek 
ki azok a hitbeli felfogások, erkölcsi irányelvek, melyek lelkünket 
egy szent közösségbe fűzik. Tehát vallásos művészeti vágyainknak 
is hordozójává kell lennie s kifejeznie, miben keresi és találja meg 
az unitárius vallásos lélek esztétikai kielégülését. Mig az unitáriz- 
mus, mint rácionálisztikus vallás, mély eszmei és etikai gazdagsá- 
got rejt magában, addig művészi, esztétikai igény tekintetében a 
legtöbb unitárius templom ég felé meredő szegénységi bizonyítvány. 
Ennek oka egyfelől szomorú multunk, melyben régi korok művészi 
örökségeként ránk szállt sok szép templomunkat elvette a hatalmi 


erőszakkal szövetkezett vallási türelmetlenség, másfelől pedig a . 


művészeti irányt nélkülöző egyoldalú rácionálista nevelési rendsze- 
rünk és a XIX. század stilustalansága. Az elvett, vagy már roska- 
dozó régi templom helyett ugyanis legtöbb helyen újat a XIX. 
században építettek s a tervező, munkavezető igen sok esetben 
művészi képzettség nélkül való falusi mesterember, kisvárosi pallér 
volt, aki  legfölebb némi kis  barokkra emlékeztető dísszel 
igyekezett megtörni a templom benső siralmas egyhangúságát, 
Újabban épített nehány templomunkon sem annyira a művészi 
öntudatos törekvés, mint inkább régi építészeti stilusok utánzásában 
való bravuroskodás fejeződik ki. 

A vallásos esztétikai érzést legelső sorban a templomnak kell 
megragadni a vallásos érzés komolyságának, egész lelket átfogó 
ünnepélyességének, erkölcsi emelő erejének szimbolizálásával. A 
templomnak kell éreztetni a művészet nyelvén a vallásos hitben 
megnyilvánuló felfogást. Ne a toronyra feltüzött csillag, gömb, 
kereszt mondja meg, hogy miféle épület áll előttünk, hanem a 
templom maga teljes egészében hirdesse templomvoltát. Az uni- 
tárius templomnak tehát olyannak kell lenni, amilyen az unitárius 
hittani felfogás : világosnak, érthetőnek, mélységesen komolynak és 
őszintének. A misztikus félhomályba burkolt oldalfülkék, érthetetlen 
célból felaggatott hivalkodó tornyocskák sohasem unitárius tem- 

. plomba és templomra valók. Nem felel meg az unitárius vallásos 
ca érzésnek az olyan stilusú templom, mely rejtelmességet vagy hival,, 
kodó pózolást fejez ki. A különféle építészeti stilusok közül az 
. unitárius vallásos lelkülethez talán legközelebb áll a nagyjában 
. már kialakult modern stilus, mely a mult század történelmieskedő 
irányzatának békóiból való kiszabadulást jelenti és jelszava az 
egyszerűség, anyagszerűség, célszerűség. A modern építőművészet 
kerül minden fölösleges cifraságot, cikornyát, a művészi hatást 
kellő térarányokkal, "művészies elhelyezéssel, helyes beállítással 
igyekszik elérni. E mellett mindig világos áttekinthetőségre, igaz- 
ságra törekszik és nem hazudik márványt ott, hol értéktelen mész- 
habarcs van, sem törékeny gipszfigurákkal nem akarja jelképezni a 
súlyos terheket hordozó erőt. A. kifelé való építkezéssel, vagyis 
. — azzal a módszerrel, hogy az épület külső alakját mindig a belső 
. — rendeltetés szerint alakítja, már kivülről áttekinthetővé teszi az épü- 
letet, mely minden felirat nélkül is elárulja, milyen célt szolgál. 
Az unitárius templomépítészetnek is ez elveket kell szem 
előtt tartania. A templom, mint épület is, az unitárius hittani fel- 
fogás józanságának, ésszerűségének és őszinteségének legyen ki- 
fejezője. Legyen áttekinthető, egyszerű és komoly; külső alakjában 
is kifejező s megfelelő a célnak, melyre épült. Lehetőleg külső 
elhelyezésével is mutassa meg, hogy a vallás, melynek szolgálatában 
áll, hivatva van kiemelni a lelkeket a köznapiság szűk és szürke 
köréből s megtölteni komoly tartalommal. A templom környezete 
ne legyen elhanyagolt. Kedves és értékes képeinket izléses, művészies 
keretbe szoktuk helyezni és gyakran megesik, hogy kedves emlékű, 
de csak ránk nézve becses, kevéssé művészies képünknek hatását 
a jól választott kerettel megragadóbbá tudjuk tenni s elfeledtetjük 
művészi hiányait. A templom környékének művészies rendezésével 
is sokszor elfedhetjük a hozzá nem értő, művészi értéket nélkülöző 
építőmester által épített templom művészietlenségét. A templom 
.. körül elhelyezett nehány fa, bokor, egy kis zöld pázsit tarka virág- 
. ágyásokkal nem egyszer megkapóan szép kiállítást ad a kevésbé 
szép templomnak is. 

Faluhelyen általános szokás a templomnak lehetőség szerint 
dombra, emelkedett helyre építése, ami rendszerint kedvez a tem- 
plomnak művészi hatás tekintetében, különösen ha arra is súlyt 
fektetnek, hogy a templomfal merev vonala ne kopár domboldalban 
nyerjen folytatást, hánem a merev egyhangúságot fák, bokrok törjék 
"meg és lágyítsák. A templom dombra épülésénél fokozódik a mű- 

vészies térbeli hatás, ha a domboldalhoz alant házak, épületek 
lapulnak, mintegy kifejezve a lelkeknek az életküzdelemben is az 
élet szelleme : Isten felé irányulását. 

Városon a templom közvetlen közelében sokszor magas, eme- : 
letes házakat építenek. Esztétikai szempontból ezt kárhozatosnak és 
megengedhetetlennek kell tekinténünk, mert emiatt sokszor nyomo- 
rúságosan eltörpül a templom és a máskülönben művészies épület 
is minden báját, szépségét elrejtve, szinte szégyenkezve bujkálni 


látszik. A templom közvetlen közelében sohasem kellene megtürni 


a templom félmagasságánál magasabb épületet. 

Ha a művészi szép szempontjából gondot kell fordítanunk a 
templom környezetére és külsejére, fokozott mértékben kell ezt 
temhünk belsejével is. A templom. külseje komoly szépségével kösse 
lé a figyelmet s belseje felé fordítsa az érdeklődést, de az ajtón át 
belépőt ne érje kellemetlen csalódás. A templom belseje álljon össz- 
hangban külsejével, ha a külső a szép kellemes érzetét keltette fel 
a lélekben, a belső berendezés ne rontsa le azt, hanem még fo- . 
kozza. E tekintetben a sokszor mutatkozó hiányt az okozza, "hogy 
a templom belső berendezésének készítését a presbiterium kontár" 
falusi asztalosra bizza, ki olcsóbban elkészíti azt, mint egy másik, 
iparművészeti képzettséggel és rátermettséggel is biró mester. Hány 
régi csúcsives stilü szép templomot lehet látni falun, nyomorúsá- 
gosan nyikorgó, izléstelenül összetákolt padokkal, papiszékkel, me- 
lyek lehetetlen otromba színekkel vannak ékesre pingálva. Hajda- 
nában, amikor a templomok tervezői és az építés vezetői is mű- 
vészi képzettséggel biró papok, szerzetesek voltak és a világi hivek 
sem sajnálták a templomtól a pénzt, a templomok belső beren- 
dezése tekintetében is versenyre keltek, hogy melyik legyen szebb, 
művészibb. De a templom külső és belső építészeti szépségeivel 
összhangzó régi padokba, székekbe idők folytán beleesett a szú, 
talán a kevés esztétikai érzékkel biró belső ember sem találta elég 
egyszerűnek s a saját egyéni szempontjából szépnek, minélfogva 
sok helyen kidobták azokat a templomból, tán még tűzre is tették 
s értéktelen, semmi művészi izlést el nem áruló felszereléssel 
helyettesítették. 

Nagy gondot fordítsunk templomaink belsejére, oda is vigyük 
be a művésziességet. A vallásos érzést nem tompítja, hanem fokozza, 
ha a szem a vallás komolyságával összhangzó szépet lát a tem- 
plomban. A vallásos lélek megnyugvása teljesebbé lesz, ha esz- 
tétikai irányban is megnyeri a vallásos érzés a kielégülést. A szó- 

széktől kezdve az ajtókilincsig, mindennek a komoly szép uralma 
. alatt kell. állni a templomban. Komoly szépet mondok, mert a 
templomban minden vonalnak, diszítő elemnek komolyságot, a val- 
lásos szemlélődésbe merülő lélek komolyságát kell visszatükröznie. 
Sokszor megtörténik, hogy régi templomot új berendezéssel 
. kell ellátni ; szószéket, szószékkoronát, vagy úrasztalát, papiszéket 
stb. kell újjal kícserélni, esetleg új orgonát beépíteni. Ilyen esetek- 
ben sohase legyen az új a régi másolata. Amit mi helyezünk a 
templomba, annak a mi korunk bélyegét kell magán hordoznia. 
Egy csúcsíves vagy román stilusban ma készített úrasztala, szó- 
székkorona anakronizmus, mert vele azt akarnók kifejezni, hogy 
mi a csúcsíves vagy román stilus korának művészi nyelvén beszé- 
lünk, ami épen annyira lehetetlen, mint a Tinódi nyelvezetén ma 
históriás éneket írni. Hogy mennyire nem lehet letünt korok stilu- 
sában bármit is hiven kifejezni, azt a mult század. csúcsíves, tene- 
szánsz stb. épületei mutatják, melyek közül még a legnagyobb mű- 
vészettörténelmi tudással megépíttetről is kiderítette utólagosan a 
képzőművészeti kritika, hogy a csúcsíves, reneszánsz stb. stilus 
korában nem úgy építették volna. Minden stilus a maga korának 
szülötte, annak szelleméből fakadt, vele a legszorosabban össze- 
függ, az akkori világnézetnek a szép irányában való projiciálódása ; 
minélfogva lehetetlen, hogy valamely kor igazán és hiven ki tudja 
fejezni magát régi stilusok nyelvén. Né féljünk új templomi beren- 
dezésünket modern stilusban terveztetni meg hozzáértő iparmű- 
vésszel, mert a modern stilus, mely ornamentációjában, építésben, 
a legegyszerűbb dolognak készítésében is irtózik a hazugságtól s 
mindenütt a kifejezés nemés egyszerűségére, a vonalak összháng- 
jára, szigorú anyag- és célszerűségre törekszik, sokkal nágyobb 
eszmei rokonságban van az unitárius hitvilággal, mint akár a 
jezsuitizmus barókkja, akár a XV., XVI. század élvhajhászó pápái- 
nak reneszánsza, vagy a középkor misztikus szemlélődésbe merült, 
világot megvető szerzeteseinek gótikája. Ha talán több pénzbe is 
kerül a művészileg tervezett új berendezés, mint a kontár kéz által 
csinált silány utánzat, vigasztaljon az, hogy a művészi szép. belső 
értéke sokszorosan kárpótol a pénzbeli különbözetért. 
Templomaink belsejének berendezése a liturgikus cél szerint 
igazodik. A szószék, úrasztala, orgona foglalják el a főhelyet. Mint 
ahogy a lelkészi szolgálat az istentisztelet középpontját alkotja, úgy 
a szószék is rendszerint a templom középpontjának irányában fek- 
szik, az orgona pedig, mint az énekvezetés és kisérés eszköze, 

valamelyik karzaton talál helyet. A szószék és orgona céltudatos és 


izléses elhelyezése nagyon emeli a templom belső összhangját és " 


hangulatát, ellenben a rossz, hibás elhelyezés teljésen összeront- 
hatja. Vigyázni kell tehát a templom tervezésénél, orgona építésé- 


nél, hogy azok a jó térkihasználásnak megfelelően és izlésesen 


helyeztessenek el. A padok a szószékkel mindig szembe fordulja- 


nak, de se túlzsufolva, se nagyon szétszórva ne álljanak. ő i 
A karzat építését sem lehet figyelmen kivül hagyni. A karzat 


a templommal egy szerves egészet alkosson, magából a templom- i 


ból mintegy szükségszerűen nőjjön ki s annyira összefüggjön vele, 
hogy nélküle el se lehessen képzelni. Ez tartandó szem előtt akkor 
is, ha régi templomba akarunk új karzatot építeni; merta templom 
belsejét teljesen tönkre lehet tenni a karzat helytelen beépítésével. 
Jártam oly templomban, melyben a régi karzat mintájára és stilu- 
sában épített új karzattal úgy ellaposították, úgy agyonütötték a 
templom komoly, benső hangulatát, mintha többé nem is az az 
épület volna. Mielőtt ilyen újításhoz fogna valamely egyházközség, 
tízszer is jól meg kell gondolni a dolgot s főképen ne bízzák az 
ilyen munkát kontár, művészi érzék és ízlés nélkül való mester- 
emberre. 

Az unitárius templom falainak belseje rendszerint dermesztő, 
fagyos hidegséggel néz le a hallgatóságra. Az unitárius egyszerű- 
ségnek, puritánságnak szelleme a színek életét száműzte templo- 
mainkból. A falak egyhangú fehérségéhez még hozzájárul sokszor 
a felszerelés fehéres-szűrke, ú. n. ezüstszíne is, ami nem egyszer 
azt az érzést váltja ki a belépőből, mintha valami északsarki jég- 
templomba került volna. Ennek a megszakítatlan nagy fehérségnek 
művészietlen voltát megérezte sok helyt a néplélek s ösztönszerű- 
leg igyekezett valahogy jóvá tenni azt, mit elrontott a túlzó puri- 
tánizmus. E jóvátételnek szép jelei azok a festett deszkamennyeze- 
tek, melyek nehány templomunkba a magyaros, népiesen stilizált 
virágok színes mezejét varázsolták, hasonlóképen a belső berende- 
zésnek valamely mély tónusú színnel való befestése, az első padok, 
papi szék, ajtók tüköreinek betöltése népies zamatú stilizált virág- 
bokrétákkal. Sajnos, amit a nép természetes, ösztönös szépérzéke 
jóvá tett, azt nem egy helyen újból elrontotta a tudákoskodó mű- 
vészi érzéket és ízlést nélkülöző papi puritánizmus azáltal, "hogy 
átfestette, jobban mondva bemázoltatta gyönyörű szűrkés-fehérrel 
a magyarosan stilizált szép virágbokrétékat, rikitó világoskékkel be- 
behúzatta a régen komoly, mély tónusú színnel festett padokat. 

Templomaink rideg, egyhangú fehérségét meg kell törnünk a 
színek bevitelével. Nem szabad abban a téves felfogásban ringatóz- 
nunk, hogy a templom színessé tett belseje ellenkezik unitárius 
rácionálizmusunkkal. Akármilyen rácionálisták vagyunk, nem tagad- 
hatjuk, hogy érzéseink is vannak s szükséges is, hogy legyenek. 
Azonban templomaink rideg fehérsége azt a benyomást kelti, mintha 
vallásos véletünkben csak az észnek volna szava s az érzelemnek 
semmi szerepet nem juttatnánk. A színek az érzelmi világgal szo- 
rosan összefüggnek s laikus előtt szinte hihetetlen, hogy némely 
szín milyen fontos szerepet játszik idegéletünkben. Ez is, de szép- 
érzékünk is parancsolja, hogy nem szabad kizárni a színeket tem- 
plomainkból. Különben, hogy szeretjük a templomban a színek 
tarka pompáját s jól esik szémünknek és nem zavarja vallásos 
érzésünket, ha izléses szétosztásban a falak egyhangú fehér síkjá- 
ban színfoltokat látunk, bizonyítja az, hogy ünnepélyes alkalmak- 
kor zöld lombfüzérekkel, tarka virágkoszorukkal, bokrétákkal éke- 
sítjük templomainkat. Miért ne lehetne állandóvá tenni azokat az 
élő virágokkal, zöld lombokkal nyert színeket, ornámentációkat ? 
Aki járt a budapesti unitárius templomban, nem tagadhatja, "hogy 
a művészi érzékkel és kellő ízléssel kifestett templom belseje mily 
kellemesen, megnyugtatóan hat a lélekre. Tessék csak elképzelni a 
budapesti templom belsejét rideg-hideg fehérnek s azonnal tisztán 
áll előttünk a fehérre meszelt s színesre festett templom belső han- 
gulati különbsége. 280 k 

Az a kérdés, mily színeket -és ornámentációkat használjunk 
templomainkban. A felelet csak az lehet: temploma válogatja. Tem- 
plomainkon általában véve nagy ablakok vannak, melyeken át csak 
úgy ömlik be a külső fény. Kivételt csak azok a templomok ké- 
peznek, melyek a csúcsíves vagy román-csúcsíves átmeneti korból 
származva, keskeny, szűk ablakokkal épültek. Ha világos, nagy 
ablakú templomot akarunk színezni, lágy, tompa árnyalatúak legye- 
nek a színek, a diszítmények pedig inkább lazán összefüggők. Ha 
pedig az ablakok szűkök, vagy közelben álló magas épületek ús 
zárják a világosságot S így a templom belsejében állandóan lilás- 
kékes félhomály dererig, akkor a színek legyenek erősebbek, de 
mindig mély tónusúak. Azonban sem az egyik, sem a másik eset- 
ben nem helyezhetünk egymás mellé a lélek kedélyvilágára Zava- 
rólag ható disszonáns. színeket. A diszítő elemek lehetnek geomet- 
riai alakok, lehetőleg magyarosan stilizált virágok is ; emberi, állati 
alakok azonban soha. De bárhonnan vegyük azokat, sohasem sza- 

molyságát. Épen azért, ha templomainkat színesre. akarjuk festetni, 
sohasem szabad e fontos munkát szobafestő és mázolóra bízni; 
hanem hozzáértő művésszel kell tervet készíttetnünk s aszerint végez- 
tetnünk a kifestést. A templomi színes ornámentáció legyen mindig 
igaz s ahol sík felületet föd, ne akarjon oda domborművet hazudni. 

A templom benső szépségét nagyban fokozzák a színes abla- 


bad rontaniok, hanem fokozniok kell a templom ünnepélyes ko- Hi 
i 


. tZ  ) f 

rét kok is. Tudtommal csak egy templomunk van, melynek ablakai §i 

sz ; színes üvegből készültek: a budapesti. Ajánlatos volna különösen — 

A) városi templomainknak színes ablakokkal való ellátása, mert aki ; 
85. nem látta, tapasztalta, nem is tudja, hogy a művészi terv szerint 1 

SAN készült színes ablakok ragyogó színpompája milyen meleggé, ünne- 

HA: pélyessé teszi a templom benső hangulatát. . (Folytatjuk) i 

Brassai Sámuel. 
Az Entwurf és az 1863. évi egyházi tanterv. 


Brassai 1862-ben megvált a kollégiumtól mint tanár s ettől 
fogva csak mint felügyelő-gondnok és a nevelésügyi bizottság elnöke 
van hivatalos összeköttetésben az iskola ügyével. De megválhatott-e 
lelkileg is az iskolától és a nevelés ügyétől az, aki az alkotmányos 
élet visszatértével az ifjúságról, mint , gondoskodásunk szeretett 
tárgyairól" beszél s egyházát arra a , roppant feladat"-ra és súlyos 
felelősségre figyelmezteti, mely az autonomia visszanyertével tája 
nehezedett. !) 

Azt a szomorú tíz esztendőt, mely a szabadságharc lezajlása 
után az alkotmányos élet hajnalodásáig eltelt, Pesten töltötte. Nem 
vett részt abban az autonomiáért folytatott szivós küzdelemben, 
melyet az Egyházi Képviselő Tanács, Kaáli Nagy Elek főgond- 
nok irányítása mellett, főleg Mikó Lőrinc pennájával folytatott. ?) 
E hősi küzdelem ismertetése most nem feladatunk; majd — ha 
Isten segít — visszatérünk rá. De röviden vázolnunk kell azt a 
nagy változást, melyet Thun gróf Organisationsentwurfjának ránk 
erőszakolása főiskolánk életébe hozott, hogy aztán 10 esztendő 
mulva az elejtett fonalat ismét felvehessük. 

Ha az igazat őszintén meg akarjuk vallani, el kell ismernünk, 
mondja Kovácsi Antal"), hogy az Entwurf valójában áldásos hatású 
volt gimnáziumainkra s egész köznevelésünkre. Brassai kissé szűkebb 
markú az elismerésben, melyet egy zárójelbe szorított megjegy- 
zésében így fejez ki: az Entwurft , acclimatizálásában azt a ferde 
és kártékony eljárást követtük, hogy a konkolyt belőle elszaporí- 
tottuk s a tiszta búzát a szemétdombra hánytuk".") Sajnálni lehet, 
hogy Brassai nem fejtette ki, mi volt az ő felfogása szerint abban 


1) Rövid elmélkedés az iskolaügy felett. Keresztény Magvető, 1861. 
2) Kovácsi Antal, Mikó Lőrinc életrajza. Keresztény Magvető, 1872. 
3) A gymnasium. U. o. 1870. 127. 

4) Középiskoláink ügye. Budapesti Szemle, 1874. 362—411. 1; 

a rendszerben a konkoly s mi a tiszta búza. Csupán egy alka- 
lommal szól az Entwurfról a mathematikával kapcsolatban!) s 
őszintén bevallja: , mi tűrés, tagadás, a szegény mathematika rend- 
szeresen elhanyagolt tárgy volt egész az Entwurf idejéig". Innen, 
hogy tanítása módja a nyelvekével szemben fejletlenebb. ,, Az 
Entwurf által nyitott tág mező " azoknak, kik az átmenet korában 


tanítói működésben voltak, csak perplexitást okozott, mintha egy 


dunai gőzös kapitányát egyszerre a sík tengerre küldenék". 


Nemcsak az unitárius : közvélemény nyilaikozik ezekben az 


elismerésekben, hanem országos viszonylatban is érvényes ez a 
megállapítás. Csak egy tekintetet kell vetnünk az Entwurfra és az 
azelőtti magyar gimnáziumra s mindjárt feltünik, hogy minő hala- 
. dott állásponton áll az Entwurf a régi magyar gimnáziummal 
szemben. A régi magyar gimnázium még nagyjában a II. Ratio 
reakciós, latint imádó, elmaradott gondolatkörében, a sivár és szel- 
lemtelen utilitárizmus elvi alapján áll. Az Entwurf tele van a neve- 
lésre és tanításra vonatkozó felfogás emelkedettségével, egy csomó 
józan és bölcs pedagógiai útmutatással és általában egy haladot- 
tabb és elvszerűbb pedagógiai belátás lépten-nyomon nyilvánuló 
jeleivel. Ebben a rendszerben nyilvánul először a régi Magyar- 
országon a tanügy állami vezetésének kizárólagos volta.?) Még 
. pedig abban, hogy felállít egy általánosan kötelező normát s amely 
, iskola nem felel meg ennek, elveszti nyilvánossági jogát vagy meg- 
szünik. Emiatt a debreceni főiskola diákjai egyideig Nagyváradra 
jártak érettségit tenni. Másik jellemző vonása az, hogy a magyar 
giimnáziumok 6 osztályú gimnáziuma és 2 éves bölcsészeti tan- 
folyama helyett előírja a 8 osztályú teljes gimnáziumot, egy 4 éves 
alsó és egy 4 éves felső tagozattal. A régi iskoláknak nem volt 
nehéz az új tipusú gimnáziumokká átváltozni: az alsó tagozat meg- 
felelt a régi grammatikai iskolának, a felső a két humanitás és két 

filozófiai évfolyamnak. 
De más lényeges eltérések is voltak a régi középiskola és az 


Entwurf gimnáziuma között. Egyik eltérés volt a gimnáziumi oktatás " 


feladatának kitüzése: az általános míiveltség önálló céljának erős 
hangsúlyozása. A másik: a tanári képesítés s ezzel kapcsolatban a 
szaktanítás rendszerének követelése. Ami e tekinfetben akár a 


1) Középiskoláink ügye. Budapesti Szemle, 1874. 


?) Fináczy Ernő: A magyarországi középiskolák multja és jelene, 
Budapest, 1896. 

katholikusoknál, akár a protestánsoknál volt, igen kezdetleges 
kisérletszámba mehetett. Merőben új gondolat volt az érettségi 
vizsgálat, melynek célja a szellemi képzettség puhatolása volt. 
Ezzel szinte egy csapásra eltünt a régi iskola patriarchális enge- 
dékenysége. Utoljára említem, pedig talán a leggyökeresebb eltérést 
mutatta az új gimnázium tanterve. Ha összevetjük a II. Ratioval, 
azonnal szembeötlik a nagy különbség. Amaz merev, dohos illatú, 
szegényes, a középkor eszmekörében mozog, melynek középpontja, 
eszköze is, célja is a latin. Ez modern, telve a haladó kor kivánal- 
maival, felvilágosult szellemével; ez nemcsak a latinért van, hanem 
irodalmáért is, de a görög irodalomért is, meg a modern nyelvekért 
és reáliákért is. A Ratio még inti a tanárt, hogy ne térjen át a 
rokon tárgyak területére. Az Entwurf merőben ellentétes felfogással 
azt várja, hogy az eredmény az összes tárgyak kölcsönös hatása- 
ként álljon elé. 

Minden ízében emberséges és modern az az intelme, hogy a 
fegyelmezés módjának a tanulók életkorához kell igazodnia. Az alsó 
tagozat zárt, egységes művelődési anyagot nyújt. Elvégzése a fel- 
jebb lépésre, a reáliskolára és a gyakorlati életre is képesít. 
Az alsó szűkebb terjedelemben és leíró módon, a felső bővebben 
és rendszeresen nyújtja ugyanazt az anyagot. Felül csak a tantárgy 
neve azonos, de ,a tartalomnak lényegesen újnak kell lennie". 

A tanterv gondosan kiválogatja azokat a tantárgyakat, melyek 
az általános műveltség fogalmából folynak. A régi nyelveknél a 
formai képzés nem marad ugyan figyelmen kívül, de főcél a klasszikus 
írók olvasása, melyek a humanus műveltség kimeríthetetlen forrásai. 

A görög több órát kap, annyit, hogy fáradsága gyümölcsét is 
élvezhesse a tanuló. Ez a terv nagyon számít a tökéletesebb tanító 
módszer várható eredményeire. Alapvető gondoiata, hogy az anya- 
nyelvet és irodalmát ,alaposan és részletesen" tanítani kell. Ez 
minden kétségen felül áll. Nehezebb azonban az a kérdés, hogy 
amellett kell-e s mely más élő nyelvet tanítani. Az Entwurf elren- 
deli a birodalomban használt összes nyelvek tanítását, de a szülőkre 
bizza a választást, a tanítási nyelv kivételével. ,Oly ügyben, mely 
az. ember leggyöngédebb és erősebb érzelmeit érinti, az a bölcs 
eljárás, hogy kerüljünk minden, még a legjobb szándékú erőszakot 
is és várjunk, míg az igazi szükségletek és érdekek kielégítésüket 
is megtalálják". Milyen szép és emelkedett felfogás! A tanterv 

1) Entwurf der Organisation der Gymnasien und Realschulen in Oes- 
terreich. Vom Ministerium des Cultus und Unterrichts, Wien, 1849. 

készítői azonban nem állnak meg az elvnél, hanem különbséget 
tesznek a nyelvek között a német javára. Ugy gondolták t. i., hogy - 
egy soknyelvű hatalmas birodalomban szükség van egy oly nyelvre, 
melyen a míveltek egymással érintkezhessenek s a kormány köte- 
lessége az állam érdekében gondoskodni, hogy ily fontos szükség- 
let azoknak, akik kivánják, kielégíttessék. De — s ezt elsősorban 
hangsúlyozzák — az általános míveltség célja hozza magával, hogy 
az anyanyelv mellett még egy élő idegen nyelvet is tanuljanak s 
ezzel olyan irodalmat ismerjenek meg, , melynek gazdagsága és 
képző ereje esztétikai és tudományos tekintetben sok más felett ki- 
tünik." Az élő nyelvek közötti egyenlőség elvét a tanterv készítő 
ezzel a német javára áttörték, de azzal igazolták magukat, hogy ez 
nem a jognak, hanem a szükségletnek az egyenlőtlensége. 

A nevelés végső célja: mívelt nemes jellem formálása. A tan- 
tárgyak sokfélesége mellett igen-igen nehéz feladat kiválasztani azo- 
kat, melyek e célra szükségesek. Az eddigi iskola a súlyt a klasz- 
szikus nyelvekre vetette. De ma már világos, — mondja az Ent- 
wurf, — hogy a reáliákat, a matematikai és természeti tudományo- 
kat nem lehet többé ignorálni, nem lehet más tanulmányok , üres 
árnyékává" tenni. És hangsúlyozza, hogy habár az óráknak körül- 
belül fele esik a klasszikus és hazai irodalmakra, mégis a súlypont 
nem azokon, hanem ,az összes tantárgyaknak egymásra való köl- 
csönös vonatkozásában van." ; 

Van az Entwurfnak még sok intézkedése, amely eltér a régi 
magyar iskola szellemétől és napirendjétől. A lényeges elvi eltéré- 
sek fennebbi vázolása azonban elég nekünk arra, hogy alapot adjon 
a következők megértésére. Már ezekből is látjuk, hogy az Entwurf 
iskolája sokkal haladottabb felfogást képvisel, mint a régi magyar 
iskola. 

S mégis miért váltott ki oly heves ellenzést a protestáns 
egyházak vezetőségében? Ez ellenállásnak lényegében három okai 
volt. Első az abszolutízmusnak az a rövidlátó politikája, mellyel az 
iskolát a németesítés fészkévé akarta átváltoztatni. Második az az 
erőszakoskodás, amely a protestáns egyházaknak törvényekben és 
békekötésekben biztosított autonom iskolai jogát semmibe véve 
parancs és ráerőszakolás által akarta az új rendszert életbeléptetni. 
És harmadik az egyházak szegénysége. 

Még gondolatnak is megborzongtató az a rövidlátású politi- 
kai rendszer, mely azt tűzte ki célul, hogy a kiskunsági vagy a 
székely gyermek tanítási nyelvéül a németet erőszakolja ránk. II. Jó- 


— 104 — 


Brassai Sámuel. 


zsef követte el ezt a merényletet először. Akkor Agh István püs- 
pöksége idején nem tiltakoztak ellene, amiért Fosztó-Uzoni erély- 
telenséggel vádolja a püspököt úgy, hogy Jakab Elek szükséges- 
nek látja mégvédelmezni őt. Eljárását az unitárius vallás legfájdal- 
masabb korszakának ismerete alapján, mint a galamb-szelidség és 
kigyói okosság kiváló példáját jellemzi és dícséri.) 

Most erélyes és kitartó ellenállást láttak jónak és határoztak 
el. Minden rendeletre és intézkedésre alapos felterjesztésekkel felel- 
tek s ezzel húzták-halasztották az időt, míg az alkotmányosság 
napja megint felvirradt. 

Örökre " példaszerű lesz az a mód, ahogyan az egyház iskolai 
autonom jogait történelmi alapon. védelmezték. Ebből a munkából 
a legterhesebb rész Mikó Lőrincnek jutott. 1848-ban még a csak 
most felállított jogtudományi tanszéken ad elé. A Tripartitum és a 
Corpus Juris tanára 1850-ben már Brassai Okszerű. Vezérét és 
Mozart Deutsches Lesebuchját tanítja székely gyermekeknek. Egy 
nehány év mulva, mikor a kormány a németnek nemcsak tanítá- 
sát, hanem tanítási nyelvül való behozatalát is elrendelte, az egy- 
ház épen őt jelölte ki erre a nehéz és hálátlan feladatra. Azt az 
embert, akinek mindezek után még az is .osztályrészül jutott, hogy 
öt éven keresztül öt terjedelmes feliratban fejtse ki az egyház állás- 
pontját e rendelet törvénytelensége, méltánytalansága és jogtalan- 
sága felett.?) 

De Mikó még ezzel sem töltötte be teljesen történelmi hiva- 
tását. Ez a józan, higgadt és logikus fő, aki röviden, velősen -és 
szóvirágok nélkül fejezi ki gondolatait. a meghatottságtól tűzbe jő 
s pennája sajátos lendületre kap és írása színessé válik, mikor az 
1857. évi főtanácsnak, mint jegyző jelentést tesz arról a pénzgyüj- 
tésről, melyet az egyház autonomiája és intézetei megmentése érde- 
kében elhatározott és oly megható szép eredménnyel végrehajtott. 
Mert a tiltakozás okai között a szegénység is ott volt. Hogyne, 
mikor 4 egész és 2 fél tanár s 6—8 sehogy, vagy csak nagyon 
gyengén fizetett végzett diák helyett a törvény szerint egyszerre 
12 tanári állás költségeiről kellett gondoskodni. És olyan időben, 
mikor még a rendszeresített kiadásokat sem tudta rendesen és fenn- 
akadás nélkül fizetni a pénztár. De ez az ok csak a lelkek mélyén élt 
s a kormánnyal szemben nem használták ki. És mutatja is a történelem, 


1) Agh István unitárius püspök élete és kora. Ker. Magvető, 1882. 70 1. 
2) Kovácsi Antal: Mikó Lőrinc életrajza, 1872. 

hogy ezt a terhet a lelkeknek egy feledhetetlen sugallatára, az idők 
intését megérző áldozó készségével leghamarább. és legkönnyebben 
el tudták viselni. 

Elhangzott a főtanács vészkiáltása : , segítség, mert elveszünk." 
Hiveink példás buzgósággal és áldozó készséggel jöttek intézeteink 
megmentésére. Az a tátongó nagy űr, mely az Entwurf előírásai 
és a valóság között volt, nagy erőfeszítésekre ösztönözte egyházunk 
hiveit a főgondnoktól le az utolsó napszámosig. Az a bizottság, 
mely a 134000 m. Rfrt adományt összegyűjtötte és bejelentette, 
súlyos és komoly szavaktól terhes, a történelmi fejlődéssel és a 
kormány követelményeivel számoló jelentést ad be. A :tanári lét- 
szám, a fizetés az előírtat meg sem közelíti. Csak , az idő kivána- 
tai által igényelt, a szorító körülmények által parancsolt, az ön- 
fenntartás tekintetéből okvetetlen szükségessé vált intézkedéseket" 
tették meg, mikor az egyházi és iskolai személyzet jobb móddal 


való elrendezését javasolták és megszavazták. 1847-ben megsza- : 
- vazták a két éves teologiai tanfolyam felállítását, de a  valósításra 


nem volt pénz s a bizottság fájó lélekkel látja, hogy ,künn úgy, 
mint itt Kolozsvárt papságunk erősen hanyatlóban van". Ha vala- 
ha, úgy most igazán szükség van rá, hogy ,a papság erősíttessék 
és ifjaink vallásos nevelésesöregbítlessék", [fjaink a mostani , kül- 
institutiók és az anyagi helyzet átalakulása" által a hivatali pályák- 
ról leszoríttatnak s a papságra terelődnek, Még az a félelem is 
megszállja lelküket, melynek alig mernek hangot adni: ,a válaha 
csak teológiai szemináriummá átalakulás félelme". Ezért kivánják 
taníttatni , az egyháztörténelmet lehető kiterjedésben szakadatlanul". 
Ime már több mint 70 évvel ezelőtt kisértett a gímnázium elvesz- 
tésének gondolata! Akárcsak ma. Őseink megúszták a bajt úgy, 
hogy sem intézetet, sem egyiknek nyilvánossági jogát is el nem 
veszítettük. 

Tiz szomorú esztendő után eljött , Erdély legelső boldog 
napja": 1859 november 21-e: az Erdélyi Múzeum Egyesület meg- 
nyítása, A kollégium épületét nemzeti színekkel világították ki: 
A felső emelet ablakaiban vörös, a középsőben fehér, a földszin- 
ten zöld lángú mécsek égtek. A kapú fölött a múzeum épület volt 
kivilágítva, fölötte genius kiterjesztett szárnyakkal.) A passiv resis- 
tentia évei után a visszatartott szellemi energiák felszabadulnak és 


1) Ürmössy Lajos, Tizenkét év Erdély történetéből, Temesvár, 1894. 
201 I, 10 

szólásra nyilnak az addig összeszorított ajkak. Megindul a Keresz- 
tény Magvető, melynek bölcsője körül egyházunk legjobbjai állnak 
. őrt. Ennek a folyóiratnak igazi jelentőségét csak az látja és tudja 
. értékelni, aki egyházunk, és iskoláink multját kutatta. Nyilvános 
forum nyilik meg vele, amely azóta bővem ontja a levéltárnak a 
nyilvánosságra nem létező kincseit. 

Most már a birálat és elismerés őszintesége is hángot nyer. 
Jakab Elek csak abban látja az abszolutizmus sikerét iskoláinkkal 
. szemben, hogy a kormány a tantárgyakra és tanrendszerre tetemes 
. befolyást nyert s iskoláink az iskolai tanácsosok ellenőrzése alá ren- 
deltettek. S hogy híveink akkora. áldozatot , hoztak, hogy iskoláink 
közül egy sem veszítette el nyilvánossági jogát, azt az 1850-ben 
megjelent első szövegezésű iskolarendező császári rendeletnek tulaj- 
donítja,!) melynek híre az irodákból kijuthatott, de amelyet a minisz- 
ter később jelentékeny módosításokkal és mondjuk : enyhítésekkel 
léptetett életbe. 

Kovácsi, Brassai legmegértőbb és leghűbb tanítványa s az 
abszolutizmus utáni unitárius tanügy egyik legelső vezérférfia, az 
Entwurf hatását a következő öt pontba foglalja össze :?) 

(1. Hazai, vallási, polgári és házi igényeink mellőzésével isko- 
láink a birodalom minden részében levő gimnáziumokkal egyfor- 
másíttattak. 

2. A felsőbb osztályokból a teológiai tantárgyak kimaradtak. 

3. Kolozsvári iskolánk ,egészen elvesztette egyetemszerű 
jellegét." 

4. Iskoláink , tudós intézetekké" lettek: a tanulókból latin vagy 
görög nyelvészt kellett faragniok. 

5. Elvesztették , vallásos jellegöket" s bizonyos , míveltségbeli 
egyöntetűség félszegsége" állott elé azzal, hogy nem lévén ipari és 
polgári, iskolák, az egész fiatalság az egyoldalú gimnáziumi kép- 
. zésre volt utalva. 

Ezek a megállapítások helytállók ugyan, de egy pár megjegy- 
zést tesznek szükségessé. A közoktatás országos rendezésének gon- 
dolata szükségképen hozza magával, hogy az iskolák individualitá- 
. sának, az oly féltően óvott protestáns elvnek szenvednie kell. Hogy a 

teológiai tárgyak kimaradtak s főiskolánk elveszítette egyetemszerű 


1) Az erdélyi iskolarendezési első szövegezésű császári rendelet 1850-ben, 


Ker. Magvető, 1876. 
2) Iskoláinkról. Ker. (Magvető, 1861. 

jellegét, ez a fejlődésnek egy szükségszerű s az előzményekben . 


nagy részben megokolt lépése volt. Ezért nem is volt kár. Hiszen 


már régen majdnem tarthatatlanná vált az a rendszer, hogy Orvos- " 
nak, jogásznak készülő ifjú is nagy részben ugyanazt a bölcseleti 


tanfolyamot. járta végig, mint a papságra készülő. S már a 20-as 
évektől kezdve volt a tanulmányokban bizonyos bátortalan bifur- 
káció. Az új rendszer csak bekoronázta és tervszerűbbé tette a fej- 
lődésnek e tétova és bizonytalan lépéseit. És szorosan egyházi 
szempontból sem volt kár. Mert a teológiai szakképzés tervszerűbb 
megalkotását már az 1847. évi homoródalmási zsinat megkezdette. 
Ennek a ténynek következményeit kellett volna most levonnia az 
egyháznak, ha az intézmények fenntartásának sohasem szünetelő, 
söt hovatovább súlyosbodó gondja közepette lett volna rá érkezése, 


hogy e feladata komoly megalkotására eszméljen. De csak az Éév- 


század utolsó tizedében rendeződnek és szilárdulnak annyira a 
viszonyok, hogy e kérdés megoldását is komolyan munkába veheti. 
A , vallásos jelleg elvesztése" tehát azt jelenti, hogy a teológiai 


tudomány mívelése a gimnáziumból kivonult igazi helyére, a teo- 


lógiai főiskolára. Ami pedig a , míveltségbeli egyöntetűség félszeg- 


ségét" illeti, ebben igaza van ugyan Kovácsinak; de ez az állapot 


nem most kezdődött, hanem azelőtt még nagyobb mértékben fenn- 
állott, sőt egyházunk kebelében — dacára ismételten felmerült 
reformgondolatoknak — mindvégig fennállott. Hogy iskoláink , tudós 
intézetekké" váltak, amelyekből latin és görög filologusok léptek ki ? 
Ez lényegében azt jelenti, hogy az Entwurf készítői lelkében más, 
mélyebb és igazabb felfogás élt az iskola feladatáról, nem pedig 
az a sekélyes utilitárizmus, melyet a II. Ratio félszázados uralma 
a lelkekbe beplántált. A II. Ratio kötelező voltát mi protestánsok 
sohasem ismertük el ugyan s egészében nem is vettük át isko- 
láinkba. De hatása s az a szellem, melyet lehelt, magától is át- 
sugárzott a protestáns iskolákra is. Kovácsi első megállapítása, 
hogy az Entwurf az uniformizálás mellett nem vesz tekintetbe semmi 
helyi, felekezeti vagy más közületi szükségletet, ránk nézve azt 
jelentette, hogy föl kell adnunk azt a régi felfogást, mely az isko- 
lát csupán és kizárólag a papképzés és nevelés helyének tekinti. 
Ez pedig érzékeny és bántó követelmény volt, mert a kérdés eddig 


e: a eeésetttszántssztátttéké 
e asztszetesztemátttttmátttÉ 


e zláttsz lat anérásán süss dlllttttkájon a ll gebét 


szilárd és kétségbevonhatatlan igazságként élt a lelkekben s az új 


irány most nagy problémává minősíti át. 


De teljesen igaza lehet Kovácsinak abban, amikor az egyes 
tantárgyakban elért eredményeket számbaveszi. És ő klasszikus 

tanú, mert a régi iskolában is tanított, — nemcsak tanult — s az 
újban is. A görögben, latinban, németben, ménnyiségtanban olyan 
eredményeket értek el, minőt a régiben soha. Ellenben hiányos 
volt a tudásuk a földrajzban, mely nem külön tárgy volt, hanem 
csak a történelembe bekebelezve szerepelt. Nem helyesli a történe- 
nelem megosztását az alsó és felső tagozatban. Ő alól egyáltalá- 
ban nem tanítaná. Tanú rá, hogy az osztrák állam részletes törté- 
nelme helyett, ami rendelve volt, alul is, felül is, mindig a hazai 
. történelmet tanitották. Ésikevés eredményt értek el a természettannál 
is, melynek okát a tárgyak ,elforgácsolásában és megosztásá- 
ban" látja. 

Kovácsi meglátja azonban a hibát a Brassai reformjában is, 
még inkább az azelőtti iskolában, amely ,sok tekintetben hiányos 
volt" ugyan, de a kor kivánalmainak megfelelt. A Brassai reformja 
az anyai nyelvet jogaihoz juttatta ugyan, felvett még egy élő nyel- 
vet és több tárgyat s életre hívta a szaktanítást. De hiánya. volt, 
hogy a tanfolyamot erőszakolta, szinte végig kergette a tanulót 
rajta, melyet már 17 éves korában végzett. Másik hiánya: a magyar 
nyelv a II. és III. évben, mikor a gyermek még éretlen a nyelv 
logikájának megértésére. És erre az elégtelen anyanyelvi készületre 
, tévedés volt" két idegen " nyelv (a latin és német) tanulását fel- 
építeni. 

Jakab Elek szintén a régi iskola neveltje, de oktatásügyi kér- 
dések állandó figyelemmel kisérője, élesebb kritikával kiséri iskolai 
tanításunkat.!) 1849. fogságából kiszabadulva Kolozsvárt telepszik 
meg s mint mondja, bő tapasztalat alapján győződött meg arról, 
hogy ,a mi gymnasiumi és nevelési rendszerünkben igen sok és 
lényeges javítni való van". A hiba forrását részben a rendszerben, 
részben a tanító erőkben találja. Az előkészítés a technikai pályára 
hiányos, lépést nem tartó, tanulóink külföldi egyetemeken nem 
állják a versenyt. Nincsenek szakkönyvtárak, taneszközök, mód- 
szeres kiképzés. Teológusokból, sőt VII—VIII. osztályú gimnázis- 
tákból tett , tanonctanárokkal", ma már a korral lépést tartani nem 
lehet. Javítani a helyzeten, guo citius, eo melius. A 12 rendes tanárt 
be kell állítani, a teljes főgimnázium mellé a , papneveldét" és a 
, mesterképezdét" szervezni, Tordán állami segítséggel egy reálirányú 
iskolát állítani. Bárhogy fáj is, , egynek átalakulni kell okvetlen, 


1) A gymnasiumi oktatás általában s különösen a budai kir. egyetemi 
főgymnasiumnál. Ker. Magvető, 1875. 

hogy a más kettő, hogy hitfelekezetünk "egyeteme élhessen", mert 
, melius est praevenire, guam praeveniri" . 3 
A leghosszabb téli éjszaka után is megyirrad. 1861 junius 


30-án Tordán tartott zsinati főtanácsot Székely Mózes főjegyző e 


. szavakkal nyítja meg: ,egy nyomasztó évtized lefolyása után" meg- 


értük azt az időt, hogy főtanácsot nem Kolozsvárt, hanem más 
gyülekezetünkben tarthatunk. (T. i. az abszolutizmus ezt is eltiltotta.) 
Rámutat arra, hogy gyülekezeteink, alsóbb és felsőbb iskoláink 
polgári legfelsőbb" parancsok következtében ,általunk nem is gya- 
nított véletlen nagy változásokon mentek át". Magasztalja a főgond- 
nok éber vigyázását autonomiánk védelmében. ,De ennek dacára 
anyaszentegyházunkra, iskoláinkra, úgyszólva ránk erőszakolt állami . 
legfelsőbb intézkedéseket megakadályozni, feltartóztatni közügyünk 
veszélyeztetése nélkül. nem volt hatalmában". A helyzetet szép 
reményekkel kecsegtetőnek, de még "kétesnek" látja s feladatul azt 
tűzi ki, hogy alkotmányos életünk felüdülésével az átalakulás vagy 
visszahelyezés iránt való intézkedéseket" tegye meg a főtanács. 

Ezek a szavak visszapillantanak a multra, de programmot is 
tartalmaznak a jövőre. Aranyosrákosi Székely Sándor " halála után 
(1852) a legnehezebb években kerül az egyház kormányrudja mellé, 
melyet Kaáli Nagy Elek főgondnokkal együtt éberen és eszélyesen 
vezet. Minden szaváért felelős, minden szavának súlya van. Meg-. 
tudjuk tőle, hogy autonomiánkat éberen őrizték egész addig a 
pontig, mely az intézetek létének veszélyeztetését jelentette. A jövő 
programmjának az irányát pedig a visszahelyezés szó fejezi ki hűen. . 
Már erre a zsinatra terjesztenek elé egy tantervet. Eszerint az egész 
tanfolyam 11 év, melyből 3 az elemi, 5 a nyelvészeti és 3 a , böl- 
cselmi" tanfolyamra esik. Az igazgatóság azonban kifejezi azt a 
véleményét, hogy ,a tudományok jobb móddal való beosztása s a 
tanulóknak több érettségre juthatása céljából", a 8 alsó évet 9-re 
kellene emelni. A zsinat nem határoz, hanem kiadja a köröknek 
hozzászólás végett. A történelem tanítása módosítására azonban már 
most felhatalmazza az igazságot. Ez a módosítás pedig az volt, 
hogy Ausztria történelme helyett hazai történelmet tanítottak. Végül 
ez a tanterv az 1863. évi kolozsvári főtanácson kerül tárgyalásra 
és fogadtatik el. . 

A 60—70-es éveket a tanterv szempontjából a kisérletezések 
és félrendszabályok korának nevezhetjük. Nálunk is, országszerte is." 
Minden bajnak és nyomorúságnak a forrását az Entwurfban keresték. 


Nemzeti szempontból olyan erős ellenszenv élt a lelkekben ellene, 

amely minden pedagógiai jelességét és kiválóságát elfeledtette. 
Valami újat kivántak, amely ne legyen olyan, mint az Entwurf. 
1861-ben megjelent egy országos. , ideiglenes tanterv", amely hatá- 
rozott visszaesést jelent az Entwurffal szemben, de megvan az a 
politikai eseményekben megokolt egyetlen előnye, hogy elrendeli 
,4 nemzeti tárgyak" kötelező tanítását. A tanítás nyelvére nézve 
pedig azt, hogy a magyaron kívül a tanulók többsége által értett 
nyelven is folyhat a tanítás, kikérdezés, de minden kényszer nélkül 
és szabadon. A következő évi rendelet egy lépéssel tovább megy 
s a magyaron kívül minden más hazai nyelvet egyenjogú tannyelv- 
nek s kötelezett rendes tantárgynak minősít. Nagy zür-zavar kelet- 
"kezett erre, melyet még súlyosbított a " helytartó-tanács minden 
hozzáértés nélküli elvtelen adminisztrációja. 

Ilyen volt a helyzet országszerte, midőn az 1863. évi főta- 
nács az igazgatóság által készített tantervet elfogadta. Ez a tanterv 
lényegében és alapelveiben nem más, mint a Brassai által készített 
s az 1842. és 1843. évi főtanácsoktól elfogadott és életbeléptetett 
tanterv. Főiskolánk tehát 1842-tól — az abszolutizmus idejét ki- 
véve — egészen a 90-es évekig, tehát egy félszázadon keresztül a 
Brassai tanítási terve szerint tanított. 

A tantervet általános elvek vezetik be. Egyik ez: ,iskoláink 

. körül teendő intézkedéseinkhez alapul és kiindulási pontul az 1842. 
és 1843. évi egyházi főtanácsok által elfogadott tervezetet kell ven- 
nünk: mert a lélektani, neveléstani s logikai elveket, melyekre azt 
a tervezetet akkor fektették, hosszas gyakorlat és megpróbálás után 
is igazaknak, helyeseknek s gyakorlatilag nemcsak kivihetőknek 
hanem igen hasznosaknak is találtuk". § 
Másik ez: a terv szolgálni kivánja a tudomány és élet, pol. 
gári, társadalmi és egyházi viszonyaink gyakorlati érdekeit; a pap- 
és tanitóképzést ésva magasabb tudományos pályákra szükséges 
alap és előismeretek megszerzését. Nyilvánvaló, hogy ez a tanterv 
igen sokat markol. Egybázi életünkben, hiveink életében felmerül- 
hető mindenféle, sokszor ellentétes irányú érdeket ki akar szol- 
gálni s félni lehet, hogy épen ezért egyiket sem szolgálja egészen. 
Az Entwurf emelkedett szellemű célkitüzését: mívelt jellem, általá- 
nos miveltség, nem ismeri. Készítője az életet a gyakorlati haszon 
szemszögéből nézi s mindent ennek rendel alá. A tanterv három, 
mondhatni önálló részre oszlik. Mindeniknek meg ván a saját 
iránya és célja. : 
Az első reális, tartama három év. Ez a .kollégium legalsó 

tagozata, a későbbi , előkészítő" iskola, vagy a még későbbi elemi é 
iskola. Ez még nincs elválasztva elvszerű tudatossággal a gimná-. 
ziumtól. Még nincs saját célja, amint az 1868. évi népoktatási tör- 


vény meghatározza. Még nem a népért van, hanem azért, hogy 
,az egyszerű mesterember, kereskedő vagy földmíves szerény pá- 
lyájára az írásban és olvasásban, a számtanban, termény- és föld- 
rajzban s mindenekfelett az anyanyelv gyakorlati ismeretében kellő 
képességet nyerjen." Ez még az 1839. évi ,elemi" iskolai tanterv 
gondolatvilága, melyet a 70-es években Kozma Ferenc és Kovácsi 


s némileg megfelel a későbbi polgári iskolának is. 

A második a humanisztikus vagy nyelvészeti, tartama 5 év, 
megfelel a későbbi I—V. gimnáziumi osztályoknak. Főfoglalkozása 
a nyelvészet, különösen az anyai nyelv, mint a tudományos nyel- 


. elvi tévedése miatt biráltak és kifogásoltak. Előkészít a gimnáziumra . 


vészet alapja; továbbá a német, valamint a latin és görög s az. 


ezekre vonatkozó tárgyak; , gyakorlati hasznáért" a földrajz és 
számtan. : I 
A harmadik a fudományos rész, tartama 3 év, mely magában 


foglalja a régi történelmet; ezenkívül szám- és mértan, természet- 
és vegytan, rendszeres , terményrajz" és történelem; a második . 


fokon tanult nyelvek irodalma. 

A vallás tanítása az egész tanfolyamon foly. 

Heti órák száma a 3 alsó osztályban 23, a 1V—V. nyelvé- 
szeti osztályban 22, a bölcselmi tanfolyamon 20. Az elemi 3. osz- 
tályában van már 1 óra német. A középfokon német minden osz- 
tályban, összesen 21, latin a II. o.-tól, összesen 19, görög a 
IV-V. o-ban 11 óra. ; 

A bölcsészeti tanfolyam első évén algebra 4, egyetemes tör- 
ténelem 5, második évén fizika vagy vegytan 5, bölcsészet 4, har- 
mad évén vegytan, ásványtan vagy fizika 5, bölcselet 4 ó. ra túl- 


nyomóak. Első, második éven magyar 1—1 óra, harmadikon ma- 


gyar irodalom története 2 óra, latin, görög, német minden évben 
2—2 óra, hazai történelem a harmadik éven 3 óra. A nyelvészeti 
fokon a főtantárgy az I. évben a német (heti 8 ó.), a másodikban 


a latin (heti 6 ó.), a negyedikben a görög (heti 6 ó.). A bölcsé- " 


szeti tanfolyamon a nyelvészet írók olvasására, irodalmára szorít- 
kozik. A magyar irodalomban most jelen meg először a fogalma- 
zás szorgalmazása. Ezen a tanterven van egy nehány feltűnő vonás, 
amely a korabeli divatos tervektől megkülönbözteti, 

Egyik ilyen vonás az, hogy minden osztálynak van egy fő- 

tanulmánya, amely óra számával a többi fölött kiemelkedik, Oka 
az a lélektani tapasztalat, hogy nem helyes a figyelmet tulságosan 
szétszórni, hanem a gazdaságos tanulás céljából sok időn át egy 
tárgyra összpontosítani. Ez jobban biztosítja a sikert. Visszatérés a 
régi rendszerre, mikor az osztályokat nem számokkal, hanem az 
uralkodó tárgy nevével nevezték meg. A másik az, hogy az idegen 
nyelvek tanítását nem a latinnal, hanem a némettel kezdi. Ennek 
oka az, hogy itt a nyelv beszélése is cél lévén, nemcsak megértése 
és írása, mint a latinnál és görögnél, jobb a fület és nyelvet mentől 
. korábban és huzamosabban hozzá szoktatni. A harmadik az, hogy 
a középfokon a történelem egészen kimarad; megokolása az, hogy 
a nemzeti öntudat fejlesztésére nem tartják legészszerűbb eszköznek.) 
Alól csak történelmi életrajzok helyesek, de nem külön tárgyként, 
hanem a magyar olvasásnál. 

A negyedik az, hogy kimaradott a természettan, mert nagyobb 
képzőhatású tárgyaktól venné el az időt és mert , a lélek- és nevelés- 
tan elveivel ellenkezőnek" tartják ugyanazt a tárgyat kétszer, alól 
népiesen, felül rendszeresen, miként az Entwurf tette, tanítani. És 
kimaradott a , természetrajz" is, mert , az elemző, okoskodó és 
következtető értelmi erő fejlesztésére" e tárgyaknál ritkán nyilik 
alkalom. Aztán — mondják tovább — a tanuló a szükséges isme- 
reteket már az elemiből hozza s a gyakorlati alkalmazás nem a 
gimnázium, hanem a reáliskola doiga. Csupán ,élvezetül és cse- 
megéül" ajánlják kirándulásokkal a fűvészetet. Utolsó jellemző vo- 
nása az, hogy a heti órák száma alól több, mint felül. 

Egy futó pillantás meggyőz arról, hogy ebben a tervben végig 
Brassai didaktikai felfogása érvényesül. Az 1842—43. évi tanterv- 
ben az első osztály egyszerre kezdi a latint és németet; itt a latin 
már elmarad, hogy egyszerre ne markoljanak igen sokat. A tör- 
ténelmet az érzelmi élet fejlesztésére igen alkalmas eszköznek tartja, 
de beosztását és kezelését elhibázottnak. Innen mostoha kezelése. 
A természettudományokat — bármilyen csodálatosan hangzik — 
kötelező tanulmányoknak nem venné be. A természetrajzot pedig a 
beszéd- és értelemgyakorlatok legbővebb forrásául már az elemi . 
iskola első osztályába felveszi."?) Tehát van már-anyag, melyhez 
a beszélgetés füződhetik. Azért" maradhat el itt. Csupán a botanikát 
venné ő is fel. 4 

1) Kovácsi Antal: A gyninasium. Ker. Magvető, 1870. 142 I. 

2) Tudományrend a kolozsvári unitárius collegium alsóbb osztályaiban. 
Vasárnapi Ujság, 1844. jan. 7., 14. sz. 

De van e tantervvel kapcsolatosan olyan intézkedése is ag 
főtanácsnak, amely nemcsak visszatérést, hanem visszaeséstis jelent. - 
A négy alsó osztályban megint visszaállítja az osztályrendszett. 
Söt az V—VI. osztályokra nézve is kimondja, hogy itt lehetőleg . 
több tárgyat tanítson egy tanító. S csupán a többi" osztályokban 
hagyja meg ,az életben levő szakrendszert". Aztán kimondják 
megint az osztályok összevonását: a filozofusok a nyelvészeti órákon 
együtt járnak. A tetmészettan tanára egyik évben csak természettánt, — 
a másikban csak vegytant tanít. Pénzügyi szempontok diktálták e 
határozatokat, melyeknek kizárólagos uralma már 1841-ben éles és 
rosszaló megjegyzésekre adott okot Brassainak. Ezek bosszanthatták 
Brassait s ezért mondotta, hogy valahányszor állam és egyház 
iskolai kérdésekben szemben állt egymással, a haladottabb állás- 
pontot mindig az állam képviselte.!) Hiszen a szakrendszert, melyért . 

. annyit küzdött s melyet ánnak idején , legnagyobb súlyú gondolat- 
nak" mondott, a határozat eltörölte. Sőt ez a főtanács vetette el 
az Udvarhelyi-kör azon indítványát, hogy , egy tanítómesteri képezde" 
állíttassék fel. Nem fogadják el, mert a magán- és köztanítást ele- 
gendő előkészületnek tartják, mert a mestereknek , papi jelölteknek" 
is kell lenniök s ezek nem , képezdében", hanem a teológiai tan- 
folyamon készülnek elő. És végül — ezt kellett volna első és utolsó 
okul felhozni —, mert nincs rá költség. Hg 

Az alkotmányos élet helyreálltakor az új miniszter nemes 
hévvel fog hozzá a munkához. Mindenfelől különböző térvek és 
javaslatok merülnek fel. Minthogy minden bajt az Entwurfnak rót- 
tak fel, az volt a kérdés: hogy lehetne a közoktatást nemzeti ala- 
pon az Entwurftól függetlenül szervezni. Eötvös megalkotja liceumi 
tantervét s az I. és V. osztályokban életbe is lépteti. Ez a tanterv 
9 éves gimnáziumot tervez az 1848 előtti középiskola hármas tago- 
zatával: 4 éves kis gimnázium, mely megfelel a régi grammatikai 
iskolának; a 6 éves nagy gimnázium, mely a kis gimnáziumot a 
humanitas-osztályokkal köti össze. És végül: a 3 éves liceum, 
amely megfelel a filozófiai tanfolyamnak. A felső tagozat trifurká- 
lódik. A tárgyak ugyanis kétfélék: olyanok, melyeket mindenki tar- 
tozik tanulni s olyanok, melyeket más-más terjedelemben tanulnak 
aszerint, amint a nyelvészeti-teológiai, vagy a jogi, vagy az orvosi- 
természettudományi pályákra szándékoznak menni. 

Eötvös ezt a tervet elküldte az autonom felekezeteknek hozzá- 


úsa0g s 


a 


demo Nap se Vat 


lms a atás vákattáreű tk are elhat V 


kand őselküzel ettél 1 öö ze MEN 


asz 


ns EMm stálő a ásálalátasz ktLKEKÉEKE 


átt 


1) Középiskoláink ügye. Budapesti Szemle, 1874: 


SÉBÉB ke Be. 


Brassai Sámuel. 


szólás végett. Tőlünk Kovácsi Antal veszi boncolás alá.) A régi 
humanus iskola iránti előszeretettel nézi s főhibáját abban látja, 
hogy hármas célt akarván szolgálni, egyre sem lesz képes s a ! 
gimnáziumi oktatás ,összhangzatos rendszerét teljesen felzavarná." 
E megállapításban véleménye találkozik Fináczyéval, aki így fog- 
lalja össze róla véleményét: ,A szaki képzés és hasznossági elv 
tekintetének a tantervbe való ilyen bevitele. teljes ellentétben áll a 
középiskola valódi feladatával és az önálló szellemi képzésnek 
szükségszerű egységével."?) E , bonyolult és erőszakos terv" nem 
lépett életbe, mit nincs okunk fájlalni. 

Eötvös halálával a középiskolák ügye , aggasztó zűrzavarban" 
maradt. Utódja, Pauler 1871-ben bocsátott ki egy tantervet, mely 
nem egyéb, mint az Entwurfnak módosított alakja. Megint Kovácsi 
szól hozzá.?) Megrójja, hogy mindegyre új rendszerekkel kisérletez- 7 
nek: az 1868—71. évek ifjúsága három különböző tanterv szerint 
. ,zaklattatik át a gimnáziumi tanfolyam alatt." Látja, hogy ez a térv 
tulajdonképen az Entwurf változata. Inkább tetszik neki, különösen 
azért, mert a gimnáziumi életet visszatereli ,a maga természetes 
észszerű útjába." Csupán azt tartja tévedésnek, hogy nem szerves 
egész, hanem alsó és felső tagozatra oszlik. Ebből következik az 
a , félszegség", hogy a tárgyak egyszer népiesen, azután rendsze- 
resen kerülnek előadásra. 

Egy évtized mulva Trefort Ágoston bocsátotta ki az 1883. évi 
XXX. t.-c. alapján álló tantervet, amely a kisérletezések és fél- 
rendszabályok korszakát lezárja s nyugalmat teremt a középiskolai 
reform sokat vajudó kérdésében. ; 

A 70-es évek magyar irodalma tele van középiskolai javasla- 
tokkal. A kérdés a humanizmus és reálizmus körül forgott. A régi 
humanus iskolát kellett a kor tudományos követelményei szellemé- 
ben átalakítani. A sok tekintetben kitünő Entwurf ott lett volna 
mintául, hiszen a vitatott kérdést a legszerencsésebb módon oldotta 
meg: a humanus tanulmányok mellett megfelelő tért és irányítást 
nyújt az ú. N. reáliáknak is. Csak ne lett volna nemzeti tekintetben 
olyan szomorú szerepe és emlékezete. Ezért óvakodtak tőle ESSSÜr 
káig nem akarták mintául venni. Es mégis, hatását a magyar közép- 


iskola életében egészen a háborúig nyomon lehet követni és ki- 
mutatni. j 

1) A gymnasium. Keresztény Magvető, 1870. : ( 
2). A magyarországi. középiskolák multja és jelene. 
8) A gymnasiumok új. tanterve. Ker. Magvető, 1871. 

Brassai önálló javaslatokkal nem lépett fel. De a. kérdés vita- 
tását, mint egyetemi tanár is állandóan figyelemmel kísérte. 1874-ben!) 
Salamon Ferenccel száll vitába, ki panaszolja a klasszikus nyelvek 
tanításának sikertelenségét, melynek okát a rendszerben s a gram- 
matika tanításában látja. Brassai védelmére kel a régi iskolának s 
a bajt nem benne, hanem a szájbarágásban, az igen sok magya- 
rázásban és acroamatica methodusnak ama ,hitványabb fajában" 
látja, melyet praelegálásnak nevez. A klasszikusok fordítói ,a lelki 
kincsek valódi tolvajai", kiadói , orgazdák", kik a tanuló önmun- 
kásságának , utolsó: szikráját is kioltják". A másik bajt abban látja, 
hogy a tanulókban hiányzik a jóakarat. Ez a legszerencsétienebb 

j állapot. Nem lát más gyógyszert ellene, mint ezt: szüntessük meg 
$; a klasszikus nyelvek kötelező tanítását s pótoljuk modern nyelve- 
ú2 - kével. Brassai kimondotta a vitatott kérdésben a legmesszebb menő 
LAZA szót. De mintha maga is megijedt volna, többé nem ismétli. Pedig 7 
1 a kérdésre ismét visszatér. 1875-ben, mint a kolozsvári egyetem 
mathematika-természettudományi karának dekánja a jutalmak kiosz- 
tásakor értekezést olvas "fel: A classicus nyelvek tanításáról.?) 
Jegyezzük meg, mert jellemző: a mathematikai kar dekánja a klasz- 7 
szikus nyelvek tanításáról. Itt rostálgatván a humanisták és reális- j 
; ták állásfoglalását és érveit, óvatosan , nyilt kérdésnek" mondja a 
reálisták amaz állítását, hogy a grammatika nélkülözhető eszköz az 
értélem fejlesztésére s , alanyias, egyéni véleménynek" a magáét, 
amely szerint a nyelvtan , kipótolhatatlan és kicserélhetetlen", Vala- 
mint azt is nyilt kérdésnek tartja, hogy a klasszikus és modern 
remekek esztétikai és erkölcsi tekintetben egyénlő színvonalon álla- 
nak, mint a reálisták állítják. Ő ezzel szemben csak azt említi, 7 
hogy ,a classicusok az idő próbáját kiállották". Panaszolja, hogy 

a reálistáknak sikerült , részint becsempészni, részint kierőszakolni 

a gimnáziumba annyi reálét, hogy kellő helyet csak a humanizmus 

rövidségével foglalhat". Folytatásul a görögöt akarják kidobni Hun- 

falvy minden erélyes ellenmondása mellett is. Ha ez sikerül, , halál 

harangja kong vele a humanizmusnak". A 

Mi a teendő e nehézségek közepette? Egyik az, hogy jobb 

módon kevesebb idő alatt tanítsunk oly. sikeresen, mint eddig 

tehették a humanisták, míg korlátlan idő állott rendelkezésükre. 
A másik az, hogy a célt alacsonyabban tűzzük ki. Ez nem lehet 


1) Középiskoláink ügye. Budapesti Szemle, 1874. 362—411. I. 


. — 7) Acta Reg. Scient. Universitatis Claudiopolitanae Anni 1875—76. Fa- 
scisculus II. Es: Budapesti Szemle, 1876. 

más, mint: kulcsot adni a fiatalság kezébe a klasszikus remekek 
felnyítására. Erre elég egy érdekes olvasmányokat tartalmazó olvasó- 
könyv és egy chrestomathia. 

Ugy tünik fel, mintha ellenmondás volna Brassai iskolai re- 
ő formjának egész gondolati megalapozása és a két értekezésben ki- 
4 fejtett álláspontja között. Ott a latin ellen küzd, mert , feltörhetetlen 
a — héja" akadályozza a tudományos ismeretekben való előhaladást. Ott 

azzal harcol, hogy az iskola a középkor dohos levegőjében él alig 

pislogó mécses mellett s künn az életben a XIX. század Lagrande lám- 
páját használják. Ott a magyar nyelv jogaiért harcol. Itt a klasszikus 
nyelvek pótolhatatlanságát vallja s a modern nyelveknek a klasszi- 
kusokéval egyenlő észfejlesztő hatását nyilt kérdésnek nyilvánítja. 

A módszerben még megalkuvás nélkül hirdeti, hogy a klasz- 
szikus nyelvek a formai képzés szempontjából pótolhatatlanok. Itt 
enyhít felfogása merevségén s csak , alanyias, egyéni véleményként" 
fejezi ki. Másfelől becsempészésről, beerőszakólásról beszél a hu- 
manizmus hátrányára az, aki 1841-ben hatalmas ellenzék tiltako- 
zása ellenére maga erőszakolt be egy nehány reális tárgyat a tan- 
tervbe. S aki annak idején kidobta a latint, most egyfelől a huma- 
nizmus. halálharangjának kongását hallja, másfelől maga hozza ja- 
vaslatba, hogy a latin kötelező volta töröltessék. Ezek az érteke- 
zései, valamint ama másik,) melyben Bokor Józsefnek A közép- 
iskola eszménye c. könyvét olyan élesen birálja, végső elemzésben 
nem egyebek, mint a humanus iskola védelme a betolakodó reáliz- 

mus. ellen. De lényeges különbség van abban, mit támad. amott s 

: mit véd itt. Ott támadja a latint, mint a tanítás nyelvét, itt védi a 
latint, mint az értelen gimnasztikájának kipótolhatatlan eszközét. 
A reálisták felfogásának jogosságát nem tagadja, nem is fogadja el. 
Olyanszerű az állásfoglalása, mint a nyelvmívelés kérdésében az 
orthologia és neologia között. Egész szellemisége a mult humanus 
iskolájában gyökerezett, lelkének legmélyebb gyökerei ide ágyazód- 
nak be. De a. baladó idővel állandóan lépést tart, figyelemmel ki- 
séri a kor eszmeáramlatait: mérlegelő lélekkel vizsgálja azokat s 
nem zárkózik el a kor követelményei elől. 

Érdekes a felfogása az érettségi vizsgálatról. Az érettségi bizo- 
nyítvány nem alkalmas a tanulás eredményének megállapítására. 
Még pedig azért, mert azok állítják ki; akik működése eredményét 
kellene megitélnünk. ,,Mintha a vendéglős étlapjából akarnók ételei 


1) Még egyszer a középiskola ügye. Budapesti Szemle, 1875, 

jóságát megitélni." És azért is, mert a jegyeknek , nincs viszonytalan 
értelmük." Ezen csak felvételi vizsgával lehetne segíteni (ime An- 


ghelescu törvénye!), de úgy, hogy az ifjút , egy, legfölebb két rokon. 


tudományból kérdezzük ki." Olyanformán, mint a tanári vizsgán. 

Különben helytelen az a felfogás, hogy a középiskola elő- 
készületet nyújt a felsőbb iskolákra. A középiskola egyetlen elve : 
a formale principium. Már csak azért is, mert a humanizmus és 
reálizmus ellentétét kizárja és az , előkészítés" önként következik 
belőle. Feltünhetik Brassainál, hogy a jellem formálását nem tartja 
az iskola feladatának. Pedig a klasszikus nyelvek tanításáról szóló 
értekezésében , szörnyűséges eszmének" mondja azt, hogy a reálisták 
ki akarják rekeszteni az erkölcsi nevelést a tanügyből. És szinte 
érthetetlen, miért mondja , kezdeties és felületes" eljárásnak Bokorét, 
aki a tanítás sikertelenségének okát a hibás módszerekben s a 
tanulmányok rendszere mivoltában keresi. Ezt az a Brassai mondja, 


akinek pedagógiai érdeme épen a tanulmányok helyes rendezésében - 


és a tanító módszer elvei felfejtésében áll. Brassai teljesen elfog- 
lalja magát az iskola tanulmányi rendjének s tanító módszerének 
javítása gondjával. 5 nem marad rá ideje, hogy a nevelés magasabb 
rendű kérdésével foglalkozzék. Innen van az, hogy hosszú pályája 
alatt nem vesz alkalmat magának, hogy az Entwurf , nemes jel- 
leme" célkitűzését megvizsgálja s a hozzá vezető eszközök és mó- 
dok felett elmélkedjék. A , nevelés" körébe tartozó fogalmak közül 
csupán a , tekintély" kérdésével foglalkozik egy ízben." A kor ama 
divatos frázisával szemben, hogy a tekintélyek kora lejárt, meg- 
győző szavakkal száll sikra s nem tud elképzelni sem iskolát tekin- 
tély nélkül, de , természetes úton kivívott és elismertetett tekintély" 
nélkül. Amit e felfogás támogatására felhoz, az ma is teljesen 
helytálló. A helyzet ma is sok tekintetben hasonló a 60-ás éveké- 
hez. Az ifjúság féket nem tűrő, fegyelmet elismerni nem akaró 
magatartását tapasztalta ő is, mi is a háború utáni években. Az új 
, életformák" keresésének vágya hatalmába ejtette azt az ifjúságot 
is, a mait is. Ezt a vágyat elméleti fejtegetések és izgatások is 
táplálták.") De minden komoly vezető, még a háború utáni. forra- 
dalmak élményei után is, egyetért Brassaival abban, hogy tekintély 
nélkül nincs nevelés. De az a tekintély természetes úton, szintúgy 
magától kell hogy megszülessék és elismertessék. Hibás úton jár az a 
tanár vagy nevelő, aki erőszakolni akarja azt. Dr. Gál Kelemen. 


9 Még egy kis elmélkedés az iskola ügye felől. Ker. Magvető, 1868. 
") G. Grunwald. Die Püdagogik des zwanzigsten Jahrhunderts. 1927. 


— 118 — 


sé mez atól é 


Róma új hatalma. 


I Ez év február 11-én életbelépett az ú. n. lateráni szerződés, 
mely az 1870 óta húzódó , vatikáni problémát" megoldotta. Mult 
számunkban röviden említve volt már e probléma lényege, itt csak 
a teljesség kedvéért röviden megjegyezzük, hogy e szerződés a 
pápai állam részbeni visszaállitásával megszüntette a pápák önként 
vállalt vatikáni. fogságát s elenyésztette azokat a nehézségeket, 
melyek minden igazán katholikus és jó olasz hazafinak kétségen 
kívül sok nehéz órát okoztak. Ebből a szempontból nézve a dolgot, 
mi protestánsok is örömmel üdvözölhetnők a szerződés létrejöttét, 
hiszen azt a régóta vajudó kérdést: az egyház és állam találkozását 
a hívő lelkekben önmagával kibékitette és a problémát eloszlatta. 
Van azonban a kérdésnek más oldala is, melyre érdemes pár 
percnyi figyelmet fordítani. A szerződés mibenlétét illetően pro- 
fesszor La Piana György volt katholikus páter, jelenleg az amerikai 
Herward-egyetem nagyhírű egyháztörténelmi tanára, igen világos és 
jól kifejtett rövid kis értekezést írt a , Christian Register"-be. Leg- 
jobb lesz, ha ezt az értekezést szórul-szóra leközöljük : 

, A Vatikán és Itália között létrejött szerződés meglepő dokü- 
mentuma egyfelől az egyházi követelések merészségének, másfelől 
pedig az állam jogait minden védelem nélkül kiszolgáltató enge- 
dékenységnek. E szerződésnek három része van: maga a béke- 
szerződés, egy pénzügyi egyezmény és a Konkordátum. Mind- 
háromban szembeszökőek azok az engedmények, amelyeket Itália 
tesz a Vatikánnak földekben és épületekben, készpénzben és érték- 
papírokban, egyházi intézményeknek és személyeknek adott kivált- 
" ságokban, az egyházi törvénykezésnek az állami elé és fölé való 
helyezésében. Viszonzásul a pápa ,a római kérdést végleg és 
visszavonhatatlanul elintézettnek, tehát nemlétezőnek deklarálja és 
elismeri az Olasz Királyságot a Savoyai-dinasztiai alatt, Rómával, 
mint fővárossal". (Békeszerződés 26. §.) Ez minden: egyszerű el- 
ismerése annak, ami 1870. óta amúgy is tény volt. A békeszerző- 

dés elismeri továbbá a Vatikáni Államot, mint független szuveréni- 
tást, melynek következtében az részt fog venni az európai nemze- 
tek diplomáciai rendszerében. ( ; 

Ha nem lett volna más szerződés is, úgy ez a békeszerződés, 
az olasz népre nehezedő súlyos pénzügyi kötelezettségek és a 
Vatikán nemzetközi helyzetének kiélezettsége ellenére is, kevés vál- 


tozást hozott volna a jelenleg fenrtálló viszonyok közé. E béke- 


szerződés mellett azonban ott van a Vatikán és Itália közt létrejött 
Konkordátum is, amely még sokkal nagyobb. horderejű határozato- 
kat tartalmaz, mint a békeszerződés maga. Mert amig a békeszer- 
ződés csak egy kis vatikáni államocskát teremt meg, mely Itália 
egységét komolyan nem veszélyezteti, addig a Konkordátum viszont 
óriási hatáskörrel olyan helyzetet von maga után, mely Olaszország 
minden városában és törvényhozásában a vétó jogán államot csinál 
az államban. Nézzük meg, miként befolyásolja a Konkordátum 
általában a nevelést és a kulturális haladást. 

Ha világi ember olvassa a Konkordátumot, csak a 26. §-t 
fogja olyannak találni, mint amelynek szavai erre vonatkoznak. 
A vallástanítás, mely ,jelenleg csak az elemi iskolákban kötelező, 
tovább fejlesztessék a középiskolákon át" az egyház tanterve és 
ellenőrzése mellett. E tc. következményeképen a katholikus vallás 
tanítása kötelező lesz ezentúl minden Gimnasii- és Licei-ben, vagyis 
minden középiskolában. A tanárokat csak az egyház hozzájárulásá- 
val lehet kinevezni, ugyane hatóság azonban elmozdításukat is 
követelheti. ; 

E megállapítások már magukban. véve is elég nagy hord- 
erejűek, de még ezek sem képezik az egyház követeléseinek maxi- 
mumát. Van két törvénycikk (Konkordátum 5. §. és Békeszerződés 
23. §.), melyek közvetve ugyan, de teljes felügyeletet biztosítnak 
az egyház részére Itália egész nevelési rendszere és kuülturélete 
felett. A Konkordátum 5. §-a kimondja, hogy azok, akik a katho- 
likus klérust hűtlenül elhagyták, vagy akik ellen ,az egyház cen- 


zurát gyakorolt, nem alkalmazhatók tanárnak, hivatalnoknak, vagy 


bármely olyan pozícióra sem, ahol a nyilvánossággal közvetlen 
érintkezésük lehetne", E tc. első része azt jelenti, hogy többszáz 
kiváló középiskolai, sőt egyetemi tanár is, kik pedig poziciójukat 
tudományos képzettségük és érdemeik révén nyerték volt el, most 
elvesztik állásukat csak azért, mert ifjú korukban meggondolatlanul 
a klérus tagjai közé léptek s mikor ezt a pályát nem tartották 
maguk részére kielégítőnek, kiléptek onnan. A tc. második része 

azonban még ennél is súlyosabb következményeket von maga után. 
Minden tanárt, aki az egyház , cenzuráját", azaz rosszalását magára 
találja vonni, el kell ezentúl állásából bocsátani. Az ilyen cenzurá- 
kat felidéző körülmények listája meglehetősen nagy területét öleli 
fel (I. Codex Juris Canonici, Can. 2255. stb.) a különböző bűnök- 
nek, mulasztásoknak, törvénysértéseknek, stb., amelyekért a cenzura 
vagy automatice jár, vagy pedig esetről-esetre alkalmaztatik. Elég 
elolvasni a IX. Pius alkotmányát (Apostolicae Sedis), amely még 
ma is csaknem teljesen érvényben van. , Tévtanok" tanítása, melyek 
seregestül fel vannak sorolva ugyane IX. Pius híres Syllabus-ában, 
vagy pedig X. Piusnak a modernizmus ellen kiadott Encyclical 
Pascendi-jében szintén maguk után vonják e cenzurát. Más szavak- 


, kal: e tc. hatalmas fegyvert adott az egyház kezébe, mellyel ellen- 


[d 


őrzése és uralma alatt tudja tartani Itália összes tanítóit és tanárait, 
elemi, közép és felső fokú iskolákban egyaránt. Minden szabad 
kutatás, liberális gondolkozás ezentúl tiltva lesz" olasz tanítók és 
tanárok számára. Hogy e §-t félre ne lehessen érteni és hogy 
annak hatálya csakugyan kiterjedjen egész Itáliára, a békeszerző- 
désbe egy újabb §-t vettek be, mely fenti tc. hatályát még jobban 
kiszélesíti. A békeszerződés 23. §-a ezeket mondja: , Ítéletek és 
dekrétumok, melyeket az egyház bocsátott ki és hivatalosan közölt 
az állami hatóságokkal, egyházi vagy disciplinárius ügyekre vonat- 
kozóan, azonnal törvényerőre emelkednek minden polgári ügyre 
vonatkozóan." Ezek a szavak: ,egyházi és disciplinárius ügyek" 
eléggé tágértelmüek arra, hogy csaknem mindent magukba foglal- 
janak, különösen azért, mert annak meghatározása, hogy mi tarto- 
zik ezen fogalmak alá és mi nem, az egyházi hatóságok feladata. 

Az egyház ellenőrzése tehát minden lényeges kulturális és 
nevelési kérdés felett biztosítva-van Itáliában; az egyházi hatósá- 
gok ítéletei és decretumai a rendőrség által fognak végrehajtatni." 

Eddig tart La Piana professzor cikke. Felesleges kommentá- 
rokat fűzni hozzá, beszél az magáért. Olaszországban hát diadalra 
jutott az egyház világi rendeltetésének az elve. Am vajjon milyen 
hatással van ez a világ többi országainak katholikusaira ? Javított-e, 
vagy rontott inkább helyzetükön a Lateráni Szerződés ? 

Mikor e szerződés létrejöttének a híre szétszaladt a távirón a 
világ négy tája felé, mindenütt megdöbbenést és kételkedést keltett 
fel a napilapok redakcióiban. Azután meg találgatni kezdték, vajjon 


"mi lehet az, mely a , Ducef-t, a kiszámíthatatlan Mussolinit, e szer- 


ződés megkötésére birta? Hiszen ezzel sem ő, sem [Itália nem nyer 

látszólag semmit. Kell tehát, hogy legyen valami a háttérben, még 
pedig — s itt a találgató elmék csúful meggyanusították a pápa 
külügyi államtitkárát, Gasparri biborost — valószinűleg az, hogy a 
pápa e szerződésért cserébe teljes támogatást igért Mussolininak 
erkölcsi, sőt politikai téren is. Ez persze csak találgatás. A harma- 
dik lépcső volt megállapítani azt, hogy milyen hatással van e szer- 
ződés más országok katholikusaira nézve? Katholikus államokban 
a hír kedvező fogadtatásra talált. Ám katholikus állam, ahol a ve- 
zető kormánykörök is katholikusnak vallják magukat, kevés van. 
Tulajdonképen csak Spanyolország könyvelhető el e néven, mert 
Franciaország már régóta mint infidelis szerepel a pápai udvarnál; 
Ausztria szocialista ; Csehszlovákia nyiltan szakadár ; Lengyelország 
testáns országokban pedig e szerződés minden jel szerint, igen- 
igen sokat rontott a katholikusok helyzetén. Leginkább az Egyesült- 
Államokban éleződött ki a helyzet. A legutolsó elnökválasztás al- 
kalmával ugyanis a katholikus Smith jelöltségét az egész amerikai 
katholikus társadalom nagyon melegen felkarolta. Az Egyésült-Álla- 
mokban eddig még nem volt katholikus elnök, ezért hát nagy vitat- 
kozások indultak meg templomi szószékeken, lapokban, folyóiratok- 


ban, vajjon egy katholikus elnök nem veszélyeztetné-e az ország 


demokratizmusát ? Mult októberben, mikor a küzdelem a legheve- 
sebb volt, seregestől jelentek meg nyilatkozatok előkelő katholikus 
vezérférfiaktól, egyöntetűen bizonygatva, hogy a katholicizmus és 
a Vatikán tisztán eszményi célokért küzdenek, világi téren nem 
akarnak semmit sem elérni, következőleg egy katholikus elnök egy- 
általán nem veszélyeztetné Amerika demokratizmusát. Eltelt pár 
hónap s a katholikus sajtó hangja egyszerre megváltozott. Valósá- 
gos üdvrivalgással ünnepelték a Lateráni Szerződés megkötését s 
a pápa politikai hatalommá való előretörését, Az , America" című 
katholikus folyóirat meg épen ezeket irta: , A pápa sohasem szünt 
meg világi és politikai hatalom lenni s nemcsak azáltal vált ilyenné, 
hogy Itália elismerte ezt a tényt." Micsoda ellenmondás a pár hó- 
nap előtti fogadkozásokkal, hogy a pápa csak szellemi téren kiván 
működni! Ez ellenmondás súlyosságát nemcsak az amerikai pro- - 
testánsok, de józanabb gondolkozású katholikus vezérférfiak is el- 
ismerik s semmi jót sem jövendőlnek e pálfordulás következmé- 
nyének. Egyik ilyen vezetőférfiu meg is irta e véleményét a , The 
Louisville Courier Journal" hasábjain: ,Az olasz helyzet minden 
amerikai katholikust megdöbbentően érintett. Mit mondjunk most 

már honfitársainknak, ha ők a pápa politikai céljairól érdeklődnek ? 


Ez az újság egyformán meglepte a protestánst, az agnosztikust, az 
atheistát és minden katholikust is, akivel csak beszéltem. Az elő- 
jelek azt mutatják, hogy ezentúl minden katholikusnak az útja, ki 
bármily, ha csak a legalacsonyabb politikai tisztségre is vágyik, 
tövisekkel lesz kikövezve. Gyanusítás és támadás fog érni minden 
lépésünknél s folyton bizonygatnunk kell majd amerikai lojalitá- 
sunkat. Ha van valahol katholikus vezetés ebben az országban, az 
ezentúl a legnagyobb veszélyeknek lesz kitéve. A Konkordátum 
győzött Rómában, de vesztett mindenütt máshol." 

Ez a hangulat a többi protestáns országban is urrá lett az 
emberek lelkeéin, ha nem is oly nagy mértékben, mint Amerikában. 
Némelyek még olyan abszurd következtetésekre is eljutottak, hogy 
ezentul katholikus férfi egyáltalán nem választható meg politikai 
állásba, mert hiszen minden jó katholikus legfőbb uralkodója nem 
saját országának törvényhozó testülete, hanem a pápa, akinek 
politikai céljai esetleg homlokegyenest ellenkezőek lehetnek egy egy 
országéval. 

Levonva a tanulságokat a fenti jelenségekből, a következőket 


. mondhatjuk: A Lateráni Szerződés kétségtelenül új korszakot nyit 


nemcsak a katholikusok, hanem általában minden vallás történe- 
tében. Nekünk protestánsoknak egyelőre sem búsulni, sem kár- 


"örvendeni nem kell. Ha a szerződés csakugyan csak Rómában 


győzött s mindenütt , másutt vesztett, akkor e veszteség minket is 
érint, habár csak közvetve is. Ha ugyanis a jelenleg uralkodó . 
nemzeti érzés ellenfelét fogja látni a katholikus vallás politikai 
hatalomra való törekvésében, ennek következményeként minden 
vallás szenvedni fog. Mert jaj a vallásnak, ha az ismét visszatéved 
a lélek birodalmából a piaci politika és a diplomáciai tülekedés 
vásártereire!. Most már minden attól függ, hogy fogja használni 
Róma visszaszerzett régi fegyvereit? Ettől függ az, vajjon a mi 
protestálásunknak újra fel kell-e emelnie szavát szószékeken, 
országgyűléseken, elszántan küzdve a hit szellemi igazságaiért? 
Ez az év a Speier-ben tartott első protestáció négyszázadik Éve. 
S most újult fel ismét Róma világi hatalma is. Érdekes találkozása 


az eseményeknek ! 
SZERZŐ: 

A bakkalaureátusi törvény. 


A törvényhozás május utolsó napjain az 1925-ben létesített 
bakkalaureátusi vizsgálatra vonatkozó törvény nehány módosítását — 


fogadta el. Ez a módosított törvény már az idén életbe lép. 
Mi tette szükségessé a törvény módosítását ? 
A megokolás megállapítja, hogy a bakkalaureátus, mint kivá- 


lasztó vizsgálat, szükséges. De három évi tapasztalat bizonyos j 
hiányait állapította meg s a közoktatás vezetőjét arra bírta, hogy 


e hibák kijavitása végett a törvény nehány intézkedésének módo- 
sítását javasolja. 

Egyik ilyen módosítás az, hogy növeli a vizsgáló bizottságok 
számát s nem 200, hanem csak 100 jelentkezőt utal egy bizott- 
ság elé. 


A másik: a bizottságokat úgy alkotja meg, hogy legyenek 


benne olyan tanárok is, akik ismerik a jelölteket már mint tanuló- 


kat, hogy az osztályozásnál a tévédés, amennyire lehet, kikerülhető 
legyen (sá se elimine, cát mai mult posibil, hazardul). 

A harmadik: a vizsgálat tárgyainak kevesbitése kettővel és az 
irodalmi és természettudományi tantárgyak között valamennyire ész- 
szerübb egyensúly létesítése. ) 

A közvéleményben az a nézet terjedt el, hogy a vizsgáló- 
bizottságokban részt fognak venni kisebbségi tanárok is. Ez a nézet 
helytelen. A törvény félreérthetetlenül mondja, hogy: a vizsgáló- 
bizottságok tagjai csak állami tanárok lehetnek. De a bizottságokat 


úgy kell összeállítani, hogy legyenek azokban más városban szol- 


gáló tanárok, valamint olyanok is, akik olyan iskoláknál szolgálnak, 
amelyekből a vizsgálandó jelöltek jönek. Minthogy azonban meg- 


. vizsgálandó jelöltek nemcsak állami iskolákból jelentkeznek, hanem 


felekezetiekből is s minthogy a bizottság tagjai csak állami tanárok 


lehetnek, világos, hogy itt a román tanügyi közvéleménytől is ki- 


vánt olyan méltányos és helyes intézkedésről, a régi törvénnyel 


szemben azt mondhatjuk: kedvezményről van :szó, amelynek üdvös 

hatásából kisebbségi tanulók, ha nem állami iskolában tanultak, 
nem részesülhetnek. 

Az új törvény eltörli a franciából az írásbelit s a tanulónak 
jogot ad, hogy válasszon a fizika-kémia és a természetrajziak 
között. Ez határozottan a terhek könnyítését jelenti. De jelent egye- 
bet is. A miniszter megokolásában meg sem említi azt a legfőbb 


okot, amely a törvény módosítását elkerülhetetlenül "szükségessé 


tette. Az 1925. évi bákkalaúreátusi törvény a három ágú (klasszi- 
kus, modern és reál) és nyolc osztályos liceum testére volt szabva. 
A mult ősszel életbelépett az új középiskolai törvény, mely a 
liceumot hét évesre kurtítja s a háromfelé ágazó felső tagozatot 


. megszüntetve, megalkotja az egységes középiskolát. Volt alkalmunk 


érdeme szerint méltatni ennek a kezdeményezésnek az egész mű- 
velt világ példájától eltérő, a . tudományok fejlődésével egyenesen 
ellenkező irányt követő voltát. Mondottuk, hogy -a tervszerű és 
előrelátó törvényhozónak ezzel a törvénnyel egy időben kellett 
volna beterjesztenie azt a tervét is, ahogyan az ,előkészítő év"-et 
megszervezni gondolja. Hiszen a 7 éves liceum gondolata ezen a 
pilléren nyugszik: Most már a hét osztályt végzett ifjúságnak egy 
egész évfolyama van, amelynek, különösen a kisebbséginek egy kis 
töredéke, jog szerint letette, vagy letehette volna a bakkalaureátusi 
vizsgát s útját vehetné — a főiskolai tanulmányok felé. De hogy ? 
Hiszen az , előkészítő év" tudomásunk szerint még most sincs 
megszervezve... Ilyen fejetlenségre, ilyen logikai képtelenségekre 
vezet a minden áron és lázas tervszerűtlenséggel reformálni akarás. 

De hogy visszatérjünk tárgyuünkhoz, meg kell mondanunk, 
hogy a törvényhozás ez alkalommal ráhibázott — a helyes útra. 
Feladata az lett volna, hogy a működésben levő egységes közép- 
iskola tanulmányi reridjéhez alkalmazkodó törvényt alkosson, mely 
a régi törvény szerint háromfelé ágazó tanulmányi rendnek a vizs- 
gálat tárgyát alkotó elemeit egységesítse úgy, amiként az új törvény 
tervezői elgondolták és törvénybe foglalták. De. ehelyett mi történt? 
Győzött az egységesítő törvény minden rendelkezése dacára, a tanul- 


. mányok tényleges elágazását belátó s azzal számoló meggyőződés 


és az érvényben levő törvénnyel nem mégegyezően, hanem elvi 
ellentétben bevitte a bakkalaureátusi törvénybe a bifurkációt, a két- 
féle ágazást, amikor szabad választást enged a tanulónak az írás- 
belinél a latin és mennyiségtan, a szóbelinél a természettan-vegytan 
és természetrajziak között. Ez a szabad választás — ismételjük — 
elvileg ellentétben van a törvénnyel, annak egységesítő szellemével. 

De nincs ellentétben az élettel s az emberi lélek appercipiáló kész- 
ségével s a szellemi elsajátítás módjának természetével. Azért a 
törvényt ebből a" szempontból helyeselni tudjuk. De ebből követ- 
kezik az is, hogy a törvény egész egységesítő szándékát — a volt 
miniszter minden megejtő ékesszólású fejtegetése és meggyőzni 
akarása dacára is — elhibázottnak tartjuk. És meg vagyunk győ- 
ződve, hogy ez a tanterv nem lesz hosszú életű. Még életbe sem 
lépett. teljesen s a tantervét már is módosították. Van a megoko- 
lásnak egy mondata, amely bennünket, kisebbségieket közelebbről 
érdekel. Azt mondja a miniszter: módosítania kellett a törvényt 
negyedszer azért is, hogy. biztosabb kezességet nyújtson a kisebbségi 
eredetű jelöltek könnyebbítésére, hogy szabatosan tudják megitélni 
az anyanyelvükön kifejezett ismereteiket. Gondolkozunk, törjük a 
fejünket, mi itt a könnyebbítés ? Sehogysem tudunk rájőni. A régi 
törvény is úgy intézkedett, hogy legyenek a bizottságnak az illető . 
kisebbség nyelvét beszélő tagjai is. Az új törvény is csak ezt írja 
elő. A régi törvény azt mondta, hogy ezek illetékessége csak azokra 

a tárgyakra terjed ki, amelyekre kineveztettek, Az új törvény is ezt 
mondja: Hol itt a könnyebbítés ? Igaz, hogy a régi törvény idejében 
nagyon gyakran megtörtént, hogy a törvény ellenére a bizottságok 
úgy alkottattak meg, hogy tényleg nem voltak bennök a kisebb- 
ségek nyelvét beszélő tagok. Vagy ha voltak, azok nem voltak 
szakemberek s nem tudták a tanulók feleleteit a románul kérdező 
szaktanárnak helyesen tolmácsolni. Hogy ilyen körülmények között, 
hogy mehetett egy tanuló feleletének megitélése, a sorsát talán egész —. 
életére eldöntő osztályozás, azt könnyű elgondolni. 

A , könnyítés" talán abban lesz, hogy most a bizottságok 
tényleg a törvény betüje és szelleme szerint fognak megalakíttatni? 
Majd meglátjuk. De ez esetben sem "könnyítésnek mondanók, ha- 
nem amaz elemi emberi jog érvényesülésének, — de csupán a vizs- . 
gálatnak e két tárgyánál, t. i. a fizika-vegytannál és természetraj- 
ziaknál, — ami sajnosan hiányzik a vizsgálat többi tárgyainál, — 
hogy többségi és kisebbségi tanulók egyenlő megterheléssel men- 
nek egy olyan versenyre, melytől életsorsuk jobbra vagy balra for- 
dulása függ és eredetre és vallásra való tekintet nélkül kizárólag 
tudásuk alapján egyenlően jóindulatú tárgyilagossággal osztályóz- 
tatnak. 

Van a törvénynek még egy intézkedése, amely a megitélés. 
tévedésének csökkentését lesz hivatva szolgálni, ha alkalmazni fog- 
ják. Azt mondja a törvény, hogy az eredmény megállapításánál 

tekintetbe kell venni , olyan mértékben, aminőt a szabályzat meg 
. fog állapítani", azokat a középjegyeket (media) is, melyekkel a 
. jelölt a liceum felső osztályait végezte. Milyen lesz az a mérték, 
majd a később megjelenő végrehajtási utasítás fogja megmondani. 

S" hogy erről is egy szót ejtsünk: ennek is, valamint a tör- 
vénynek is már rég meg kellett volna jelennie. Hiszen a miniszter 
bizonyos igéreteket tett az állandó közoktatási bizottságban, ame- 
lyekről azt mondotta, hogy majd a szabályzatban fogja közölni. 
Ilyen lényeges és egyáltalában nem részletkérdés, aminek minősí- 
tették, az, hogy az ,instrucfiune civica" nevű tárgyból csupán az 
, Ország. alkotmányát és fejlődését" fogják kérdezni. Nem . tudom 
egész bizonyosan, hogy jól vagyok-e értesülve, de úgy tudom, hogy 
az alkotmánytant tanulták ugyan, de , fejlődését" csak annyiban, 
amennyiben a történelemmel kapcsolatosan, semmiesetre sem rend- 
szeresen, előfordult. Ha már az alkotmány , fejlődése" a rendsze- 
res kérdezés tárgya lesz, könnyű elképzelni, hogy az a tanulót 
zavarba fogja hozni. Az tudni fogja a mai állapotokat, de hogy 
azok a történelem folyamán hogy fejlődtek ki, azt nem tudja, mert 
nem tanulta. S mert az utasítás kellő időben nem jelent meg, ideje 
sem volt, hogy a nem tanultakat kipótolja. 


Dr. Gál Kelemen. 


ETTE 


A templomok jelentősége." 


Abban a nehéz helyzetben, mélynek ma szertvedő hősei 
kisebbségi egyházaink, kutatva keresünk minden jelenséget, minden 


, megnyilatkozást, amelyre létünket, jövőnket alapozhatnók. 


Akkor, amikor egyházszervezeteinknek viharedzett bordáit 
kivülről az államhatalom kezelőinek barátságtalan mostohasága, 
belülről a megsokasodott szükségletek, éhséget jelző segélykiáltások 
döngetik ; akkor, midőn a kisebbségi társadalom anyagi erejének 
megfogyatkozását s így áldozatkészségének és képességének csök- 


kenését kell megállapítanunk ; akkor, midőn mindezeknek hátrányát . 


tetézi a világháború erkölcsrontó hatásai nyomán fellépett, meg- 
növekedett közöny; akkor, mikor, mint a szép hives patakra a 
szarvas kívánkozik, úgy vágyik lelkünk egy reménysugár után ; 
akkor... miként a kiszáradott földet újra élteti egy jótékony má- 
jusi eső, oly melegen érintett engemet is az erzsébetvárosi híveink- 
nek templom-alapot teremtő és templomépítésre törekvő nemes 
mozgalma ; s midőn ehez segítésemet, közremunkálásomat kérték, 


teljes készséggel hajoltam meg nemes törekvésük előtt s vállalkoz- 


tam arra, hogy estélyükön résztveszek. ; 

Templomot, vagy legalább is imaházat törekszenek építeni 
szeretett híveink. Tenni óhajtják mielőbb . . . 

Nem hallgathatom el, hogy ma már vannak, kik a Szentírás 
azon kijelentésére támaszkodva, hogy ,valahol ketten-hárman az 
én nevemben összegyültök, ott vagyok köztetek", tehát ott megjele- 
nik az Isten: azt hangoztatják, hogy a templomépítés ma már 
idejét mult fényűzés, a templomokat csupán az egyházi ceremóniák 
külső díszének értékelik s így minden templomépítést pazarlásnak 
neveznek. i 

Ilyennek hangoztatása esetén előtérbe nyomul a kérdés, hogy 
helytálló-e az ily felfogás? Ma indokolt-e a templomépítés ? 


! Felolvastatott Erzsébetvároson az építendő unitárius templom javára 
1929 április 1-én rendezett estélyen. 

Ha a templomot csakis Isten tiszteletére építenők, ha ez csu- 
pán arra szolgálna, hogy benne Istent felkeressük, neki hódoljunk 

. és hozzá könyörögjünk: még akkor is indokolt lenne építése, mert 
jó nekünk az Istennel lennünk. 

Ámde a mai kor felfogása szerint a templom hivatása nem 
merül ki ezzel. Ma a templom nemcsak az Isten imádásának, az 
Isten iránti  hálanyilvánításnak és  segedelemkérésnek a helye; 
hanem az egész vallási, hitéletbeli és erkölcsi életünknek az otthona. 

. Hisz, valamint a Szentírás nemcsak Istennek létét, minden- 
. hatóságát, munkálkodását, imádandó voltát hirdeti; hanem a Jézus 
tanításai és példázatai által, úgy az erkölcs mezején, mint társa- 
dalmi, szociológiai téren való tevékenységeinkre is útat mutat: úgy 
a mai lelkész is már csak akkor áll hivatása magaslatán, ha tem- 
plomi tevékenysége nem merül ki csakis az Isten dicsőítésében, 
hanem valláserkölcsi felfogásaink tisztázására, szociális tevékeny- 
ségeink mikéntjére nézve is irányelveket fejt ki, útmutatásokat ad. 

Istentiszteleteink sorrendjébe a protestáns felfogás éppen azért 
illesztette be a bibliamagyarázatot, hogy a templom necsak — /iit- 
erősítő, hanem tanító és nevelő otthon is legyen. 

A mai templom tehát már nemcsak-a régi kor áziluma, hová 
a kétségbeesett bűnös menekül, hogy ott tartózkodásának tartama 
alatt bántatlan maradhasson ; nem is a középkor bűnbánó és bün- 
bocsánatot igérő, az élet fájdalmainak és csapásainak elviselésére 
segedelmet kérők vigaszt nyújtó otthona, hanem iskola is. . Iskola, 
amely tanít és megtanít, hogy miként kell élnünk, hogy az erkölcs 
birodalmának tagjai, értékei lehessünk, mikép kell az anyagiakkal 

b / gazdálkodnunk, hogy az egyház, a hit méltó fiaiként elismertessünk ? 
Miként kell egymáson, felebarátainkon segítenünk, hogy hivatásunk 
. magaslatán állhassunk, miként kell egymást szeretnünk, hogy Isten- 
. nek a saját képére teremtett méltó gyermekei, fajunknak érdemes. 
tagjai maradhassunk, azzá válhassunk ? 

Mindezeknek elérésére vagy legalább is megközelítésére nincs 
megfelelőbb, áldottabb hely az egyházközségek életében, mint a 
templom, az Istenháza, miként népünk költői ihletettséggel nevezi: 
Az édesen zengő harangok minket összehivnak oda, hol az 
égbenyuló torony a mindenütt jelenlevő Istennek közelségét mutatja ; 
dicsérő énekeink és zokogó zsoltáraink felnyítják nemes érzelmeink- 
nek zsilipjeit, a jó Istennek segedelmét, áldását kérő áhitatos ima, 
az alkalomszerűen választott, helyesen foganatosított  szentirás 
ma gyarázat, itt tanítanak meg minket Istennek tetsző életet élni, 

a nekünk okozott sérelmeket megbocsátani, hitünket, felebarátainkat, 
egymást szeretni úgy, miként. önmagunkat. 

Igenis építenünk kell tehát templomainkat, hogy hiterősek, 
erkölcsösök, a közért lelkesülők, áldozatkészek, egymást szeretők, 
a világ elismerésére méltó öntudatos unitárius hívők lehessünk. 

Melegen üdvözlöm tehát erzsébetvárosi híveinket, hogy komoly 
munkába vették templomépítésüket s mintegy a nagy Dávid Feren- 
cünk szellemét látom megelevenedni nemes elhatározásukban, aki- 
nek halála 350 éves évfordulójában vagyunk, akiről Wilbur, a. ki- 
váló amerikai történetíró azt állapította meg, hogy négy évszázad 
ködén keresztül is a vallás terén a modern keresztény emberiség 
világító fáklyája maradott, hogy a XVI. századbeli unitárius vezé- 


rek között ő volt az egyetlen, ki szellemileg otthon érezné magát 


ma, a XX. század unitáriusai között is, kinek nem ártott az idő. 
E jövőbe látás s meggyőződés mellett rendületlen kitartás az 
ő örök dicsősége, — akkor pedig ügyének veszedelme s neki már- 
tir halála volt. ! 

Üdvözlöm erzsébetvárosi híveinket, hogy megértették az ő 
nagy szellemét, üdvözlöm, hogy hivatásszerű munkához fogtak s 
kérem munkálkodásukra Istennek segedelmét és áldását. 

De üdvözlöm Erzsébetváros nemes közönségét, mely esté- 
lyünkön való megjelenésével azt értékessé, testvériesen meleggé tette. 


Dr. Ferenczy Géza. 

Olvasóinknak szives tudomására hozzuk, hogy folyóiratunk 
következő 4-ik füzete a közbejövő nyári szünet miatt a szept.—-okt. 
számmal egyszerre fog megjelenni, 


Dávid Ferencz-emlékünnep. Ez az esztendő a Dávid Fe- 
rencz halálának 350-dik évfordulója. Az Istenegység hitének ez a 
nagy mártirja századokon át elfeledve pihent jeltelen sírjában. "A 
sötét idők, mint felhők a nap sugarait, elhomályosították nagy szel- 
lemének fényességét. Csaknem 300 esztendő kellett, hogy az utánna 
következő nemzedékek fölemelkedhessenek arra a lelki magaslatra, 
amelyen ő járt s amelyről szórta szellemi nagyságának áldásait. . 
Azonban az új kor felvilágosodása s a nyomában fölvirágzott kri- 
tikai szellem, széttépte a mult sötét felhőit s a kitisztult láthatáron 
annál szebben ragyog a Dávid Ferencz neve, amelyet ma már 
nem csupán az unitáriusok, hanem más vallásúak is tisztelettel és 
megbecsüléssel emlegetnek. Világossá lett az, hogy akit egykor 
megbélyegzett és mártirhalálra ítélt Erdély, fényt és dícsőséget ho- 
zott rá s az a szellem, amelyet egykor kárhoztattak, ma a tenge- 
ren túlról mind több és több érdeklődőt vonz ide, akik széthord- 
ják a nagy világba nevét és hirét. 

Amint a közszellem annyira felszabadult a százados bilincsek 
alól, az unitárius egyház azonnal igyekezett, hogy elégtételt szol- 
gáltasson. megalapító első püspökének. Már 1868-ban a vallássza- 
badság kimondása emlékére rendezett háromszázados emlékünne- 
pélyen oszladozni kezdett a felhő, mely addig borította a láthatárt. 
Az 1879-ben halála háromszázados évfordulója alkalmából Sz.-Ke- 
reszturon rendezett zsinati ünnepélyen már Jakab Elek , Dávid Fe- 
rencz emléke" cimű nagy művének a tükrében tisztán állott az 
egykor megbélyegzett név. Míg 1910-ben születésének négyszáza- 
dos évfordulója alkalmából, Kolozsvárt és Déván tartott zsinati 
ünnepélyeken angol és amerikai hitrokonainknak több mint száz 
tagból -álló képviselete együtt ünnepelte Erdéllyel Dávid Ferenczet 
s emlékét a dévai várban külsőleg is megörökítette. Az emlékosz- 
lopot azóta hütelen kezek összetörték. De a mártir szelleme azért 
még jobban világol itt.és a tengeren túl. 

"A mostani évforduló sem tünhetik el nyomtalanul. Hiszen 
nekünk most van a legnagyobb szükségünk arra, hogy fölkutassuk 
azokat az erőforrásokat, amelyekből hitet és bizalmat meríthetünk 

a jelen megpróbáltatásaiban s amelyek lelket öntenek belénk elfá- 


radt és elfásult halandókba. Most van a legnagyobb szükségünk, 


hogy fölidézzük a Dávid Ferencz önzetlen, nagy szellemét, hogy 
kicsinyes harcainkban figyelmeztessen vallásunk és egyházunk iránt 
való kötelességeinkre s mutassa meg előttünk azokat az útakat, 
amelyeken az ő szent lelki hagyományát a hamisítatlan keresztény- 
ség javára gyümölcsöztethetjük. Az E. K. Tanács elhatározta a 
folyó évben a nov. 10. és következő napjain Kolozsvárt és Déván 
tartandó E. Főtanáccsal kapcsolatban egy megfelelő emlékünnep ren- 
dezését s bizonnyára megtalálja a méltó keretet is, amelyben a mult 
megtermékenyíti a jelent, hogy belőle egy szebb jövő szülessék. 
Ez alkalommal új emléktáblát is állítnak. 


Károlyi Gáspár-emlékünnep. A magyar reformációnak ez 
a kimagasló alakja, aki annák idején heves harcot folytatott az. 
ország felső részében terjedő unitárizmus ellen s különösen az Egri 
Lukács apostoli működését igyekezett ellensúlyozni s több zsinaton 
megakadályozni — aki ebből a célból eljött az 1569-ben Nagy- 
váradon tartott hitvitára is —, Nagykárolyban 1529-ben született. 
Mint gönci lelkész és kassa-völgyi esperes fordította magyar 
nyelvre a bibliát, amely 1590-ben három nagy kötetben megjelent 
Vízsolyban, amiért vizsolyi bibliának nevezték. Azóta a protestánsok 
s köztük mi, unitáriusok is, ezt a bibliát "használjuk, amelynek 
elavult nyelvezetén idők folytán többféle változást eszközöltek és 
számos kiadásban jelent meg. E nagy művével halhatatlan nevet 
szerzett magának. A magyar protestánsok 1890-ben lelkes ünnepet 
rendeztek a bibliája megjelenésének háromszázados évfordulója 
alkalmából, amikor Göncön egy szép szobrot emeltek neki s a 
Protestáns Irodalmi Társaság az egyházi, népies irodalom  fejlesz- 


tése céljából , Károlyi-alap" létesítésével örökítette meg emlékét. 


A magyar protestántizmus e kiváló alakjának a folyó évre esik 
születése 400-ik évfordulója. Ezt az alkalmat arra használta fel a 
királyhágómelléki református egyházkerület, amelynek területén van 
Nagykároly, hogy a jeles bibliafordítóhoz méltó emlékünnep ren- 
dezését javasolta a kolozsvári református zsinaton, melyet a zsinat 


örömmel fogadott el. Tervbe vették születése helyén egy megfelelő 


emlék-mű létesítését; a biblia és más vallásos iratok terjesztése 
céljából Károlyi Gáspár-alap teremtését és egy Károlyi Gáspár 
Irodalmi Társaság létesítését. A zsinat bizottságot küldütt ki az 
emlékünnep rendezésére, s 


A legújabb konkordátum. Rendkivüli bonyodalomra adott 
okot az a konkordátum, amelyet a román állam kötött a pápával, 
mint a katholikus egyház képviselőjével, amelynek hivatása az 
volna, hogy a román állam és a katholikus egyház viszonyát az új 
állapotoknak megfelelően rendezze. A konkordátum eredeti , hibája 
az, hogy a ,rólam-nélkülem" elve alapján jött létre s ezért szült 
a román állam területén széles körben olyan nagy " fokú elégedet- 
lenséget s állitotta a legöuzgóbb katholikus hívőket szembe hivata- 

. los fejükkel: a római pápával. A konkordátum ellen a gör. keleti 


egyház püspökei elvi okokból tiltakoznak. Ök államegyházuk jogai- 
nak a csorbulását látják abban, hogy külső, idegen lelki felsőbb- 
ség avatkozzék bele a román nép egy részének a vallási ügyeibe. 
Különben is — szerintük — a román nép testéről mesterséges 
úton szakították le annak egy részét, mely a görög katholikus egy- 


"házat alkotja. Ennek visszaszerzése a célja az orthodox egyháznak. 


E célnak útjában áll a konkordátum, amely törvényesíti azt, amit 
a keleti egyház vezetősége törvénytelennek és természetellenesnek 
tart. Ezért teljes erőből tiltakozik ellene. 


Epen ilyen erővel tiltakoznak a hithű, magyar katholikusok, aki- 
ket erős szálak kötnek a pápához ; de életösztönük parancsolja, hogy 
a konkordátum ellen forduljanak, amelynek rájuk nézve életbevágó 
következményei lehetnek. Egyik sérelmes intézkedése az, hogy 
eltörli a nagyváradi püspökséget, amelynek 40 plébániája van s 
mintegy 100.000 hívet számlál s ezáltal visszafejleszti a katholikus 
egyházat. A másik sérelmes intézkedése a konkordátumnak az, hogy 
aláírásával "a szentszék is tudomásul veszi a román  alkot- 
mány-törvénynek azt az intézkedését, amely csak egyetlen katholi- 
kus püspöknek biztosit helyet a törvényhozásban akkor, amikor a 
régi Magyárországon az összes román püspökök tagjai voltak a 


" főrendiháznak. A harmadik sérelmes intézkedés az, hogy a kon- 


kordátum az összes katholikus hívőket a bukaresti érsekség . íenn- 
hatósága alá helyezi s annak fejét teszi a kisebbségi sorsban levő 
katholikusok egyetlen képviselőjévé a parlamentben. A negyedik 
sérelem az, hogy a pápa csak olyan püspököket nevezhet ki, akik- 
nek politikai megbizhatóságát a román kormány előzetesen igazolja. 
Az ötödik.sérelem az u. n. , patrimonium sanctum" intézménye. 
Eszerint a latin és görög szertartású püspökségek összes javai egy 
közös tulajdonban egyesittetnek. A közös vagyont mindkét egyház 
püspökeiből alakitott közös bizottság kezelné, amely bizottságban 
a hét román püspökkel szemben csak 3 magyar püspök foglalna 
helyet. Végül sérelmes az is, hogy a konkordátum elismeri az 
Anghelescu-féle iskolai törvényeket, ami által lehetetlenné teszi az 
ellenük való küzdelmet. Ezek a sérelmek okolják ineg azt a heves 
küzdelmet, amelyet nemcsak a magyar, hánem a német katholiku- 
sok is indítottak a konkordátum ellen, amelyet a román parlament 
nagy többsége, bár ratifikált, de azért az elégedetlen hívők a rosz- 
szul tájékoztatott. pápától a jól tájékoztatott pápához kívánnak for- 
dulni. Természetes, hogy a római katholikusoknak eme küzdelmét 
az egész magyar kisebbség teljes rokonszenve kíséri. 


A második speieri országgyűlés. Négyszázadik évfordulója 
van annak a nevezetes országgyűlésnek, amely. Bajorországban, 
Speierben 1529-ben tartatott. Ezen az országgyűlésen mondotta ki 
a kath. többség, hogy vallási kérdésekben minden további újítás 
tilos. Ez ellen a határozat ellen a Luther hivei ugyanazon év április 
19-én adtak be egy ünnepélyes ellenmondást (protestatio), melyben 

kijelentették, hogy ,a hit dolgában semmi emberi tekintélynek nem 
hódolnak s csak az Istent tekinthetik egyedül Uruk s királyuk 
gyanánt, mint a kereszténység fenntartóját és oltalmazóját, mire a 
kereszténység és az isteni ige által is kötelezvék". A hit és lelki- 


ismereti szabadság érdekében benyújtott éme tiltakozásból szár- . 
mazott a protestáns elnevezés. Ugyanezek az igék csendülnek meg. 
későbben a Dávid Ferencz által sugalmazott 1568-iki tordai ország- . 


gyűlés határozatában: ,, A hit Isten ajándéka". 
A második speieri országgyűlés 400-ik évfordulóját ünnepelte aro- 
mániai ref. egyház a junius 9-én Kolozsvárt tartott zsinata alkalmával. 


Református zsinat Kolozsvárt. Románia vallási és egyházi 
életében történelmi nevezetességű események játszódtak le junius 
9. és 10-én Kolozsvárt. Ezeken a napokon tartotta első zsinatát a 
romániai református egyház, mely az erdélyi és királyhágómelléki 
egyházkerületekből tevődött össze. A zsinat célja az volt, hogy a 
ref. egyháznak az ősi, évszázados autonomia alapján, a változott 
viszonyoknak megfelelő alkotmányt létesítsen s a két különböző 
trádicióval biró egyházkerület tagjai között testvéri kapcsolatot te- 
remtsen. A vezetők és zsinati tagok bölcsesége a hozott törvények- 
ben és intézkedésekben bizonyára megtalálta azokat az útakat és. 
módokat, amelyeken a kitüzött cél a legjobban megvalósítható s. 


- 


Istenországa sikerrel munkálható. Egyházunk képviselői is megje- 


lentek a zsinaton s ott emelkedett szavakban fejezték ki a testvér- 
egyház üdvözletét, melyhez mi is szivünk szerint csatlakozunk. 


A biblia elterjedése. A. Britt és Külföldi Bibliatársulat a 


folyó évben töltötte be alakulásának 125-ik évét. Száz év alatt a 
bibliát 378 nyelven és 186 millió példányban terjesztette el. Az. 


utolsó 25 év alatt 613. nyelven, 200 millió példányt adott. el. 


Magyarországon egy év alatt 87 ezer példány kelt el. 


; Zsakó István és felesége, Székely Teréz-alapítvány. Az Unitárius. 
Egyház alapítványozóinak díszes névsora a fenti nevekkel gazdagodott. Ugyanis 
néhai Zsakó István nyug. kuriai bíró és felesége nevére gyermekei 100.000, 
azaz egyszázezer leus alapítványt tettek unitárius egyházi, tanügyi célra. Az 
alapítványozók nevében dr, Zsakó Andor volt törvényszéki bíró és dr. Mikó 
Lőrincné Zsakó Aranka a pénztári hivatalba a szép. alapítványnak felerészét, 
50.000 leu összegben be is fizették. Az alapítólevelet a második részlet alkal- 
mával fogják beadni az E. K. Tanácshoz, melyben a jövedelem felhasználá- 
sáról lesz intézkedés téve. Az alapítványt a pénztári hivatal azonnal bejelen- 
tette az E. K. Tanácsnak és az E. K. T. folyó évi junius 13-án tartott ülésé- 


ben mély megilletődéssel és hálás köszönettel fogadta. Az alapítványozók és 


a néhaiak emléke iránti tiszteletből, felállással adott tiszteletének és hálájá- 
nak kifejezést. — Istennek szent áldása legyen az alapítványon és az alapítvá- 
nyozókon ! Hadházy Sándor. 

, Lelkészi kinevezés. A főt. püspök úr Keresztesi Dénes szentgericei 
lelkészt a szabédi egzházközség lelkészévé nevezte ki s új állásába junius 
9-én személyesen iktatta be. Kisérje szerencse és Istennek áldása nagy felelős- 
séggel járó új állásában jeles tehetségekkel megáldott lelkésztársunkat, hogy 
munkássága által erősödjék egyházunk s épüljön Istenországa. 


A szerkesztésért felelős: Vári Albert. 

